
O istorie a justiţiei constituţionale 


|. Semnificaţii şi trăsături 
ale justiţiei constituţionale 

Supremaţia Constituţiei ar rămâne o simplă 
chestiune teoretică dacă nu ar exista garanţiile 
adecvate. Incontestabil, justiţia constituţională şi 
forma ei particulară, controlul de constituționalitate 
al legilor, reprezintă principala garanţie a 
supremaţiei Constituţiei, aşa cum de altfel se 
stipulează şi în mod expres în Legea fundamentală 
a României. 

Profesorul lon Deleanu aprecia că „Justiţia 
constituţională poate fi considerată, alături de multe 
altele, o paradigmă a acestui secol'Î. Apariţia şi 
evoluţia justiţiei constituționale este determinată de 
mai mulţi factori, la care doctrina se referă, printre 
care menţionăm: omul, în calitatea sa de cetăţean, 
devine un reper axiologic cardinal al societăţii civile 
şi politice, iar drepturile şi libertăţile fundamentale 
numai reprezintă un simplu discurs teoretic, ci o 
realitate normativă; se realizează o reconsiderare a 
democraţiei, în sensul că protecţia minorităţii devine 
o cerinţă principală a statului de drept şi, în acelaşi 
timp, o contrapondere la principiul majorităţii; 
„suveranitatea parlamentară” este supusă 
supremaţiei legii şi, în special, a Constituţiei, prin 
urmare legea nu mai este un act infailibil al 
Parlamentului, ci condiţionat de normele şi valorile 
Constituţiei; nu în ultimul rând, reconsiderarea 
rolului şi locului constituţiilor în sensul calificării lor, 
mai ales că „aşezăminte fundamentale ale 
guvernaţilor şi nu ale guvernanţilor, ca act dinamic, 
în continuare modelare, şi ca act al societăţii”2. 

Termenii de „justiţie constituțională” şi „jurisdicție 
constituţională” sunt controversaţi în literatura de 
specialitate, preferându-se mai ales acela de control 
de constituţionalitate a legilor,în sensul de instituţie 
juridică de drept constituţional. Cu toate acestea, 
noţiunea de „justiţie constituțională” apare în opera 
lui Kelsen sub forma „garanţia jurisdicţională a 
Constituţiei”3. De asemenea, Eisenmann o 
consideră ca fiind „acea formă de justiţie sau mai 
exact de jurisdicție care priveşte legile 
constituționale”, fără de care Constituţia nu ar fi 
decât „un program politic, obligatoriu numai 
moralmente”. Acelaşi autor face distincţia dintre 
justiţia constituţională şi jurisdicţia constituţională. 
„Justiţia constituţională” este forma prin care se 
garantează repartizarea prerogativelor între 
legislaţia ordinară şi legislaţia constituţională, iar 

„jurisdicţia constituţională” se referă la autoritatea 
prin care se realizează justiţia constituţională”. În 
literatura română, noţiunea de „justiţie 
constituţională” s-a încetățenit în special datorită 
contribuţiei în materie a profesorului lon Deleanu”. 
Fără a face o analiză minuțioasă a acestui concept, 
considerăm că justiţia constituţională este o 
categorie juridică cu o semnificaţie specială a cărei 
componente constituţionale sunt următoarele: a) 
desemnează ansamblul instituţiilor şi al procedurilor 
prin intermediul cărora se realizează supremaţia 
Constituţiei; b) un organ statal competent să o 
realizeze cu atribuţiile prevăzute de Constituţie şi de 
lege; c) un ansamblu de mijloace tehnice şi forme 
de înfăptuire care să prezinte elemente specifice şi 
exclusive; d) scopul justiţiei constituţionale este 
acela de a asigura supremaţia Constituţiei6. 

Nu există identitate între conceptele de justiţie 
constituţională şi, respectiv, control de 
constituţionalitate al legilor. Acesta din urmă este 
numai o parte componentă a primului. În sensul 
definiţiei propuse mai sus pot fi identificate 
trăsăturile generale ale justiţiei constituţionale: este 
o veritabilă jurisdicție, comportând însă unele 
particularităţi faţă de alte forme de jurisdicție, având 
în vedere scopul acesteia; poate utiliza reguli 
procedurale comune, dar şi reguli procedurale 
proprii înscrise în Constituţie, legi şi regulamente 
determinate de natura litigiului constituţional; poate 
fi realizată de către un organ statal specializat 
(politic, jurisdicţional, sau cu o dublă natură), sau de 
către instanţele judecătoreşti de drept comun; este 
o justiţie exclusivă deoarece are monopolul 
contenciosului constituţional; nu este întotdeauna 
concentrată pentru că instanţele judecătoreşti de 
drept comun pot avea perspective în domeniul 
contenciosului constituţional: independenţa justiţiei 
constituţionale constă în existenţa unui „statut 
constituţional” al organului care înfăptuieşte acest 
tip de jurisdicție, constând în autonomia statutară şi 
administrativă independentă faţă de orice autoritate 
publică; verificarea propriei competenţe, 
preeminenţa abuzurilor justiţiei constituţionale faţă 
de orice alte decizii jurisdicţionale: independenţa şi 
inamovibilitatea judecătorilor şi, în unele cazuri, 
desemnarea acestora folosind alte criterii decât cele 
privitoare la recrutarea, numirea şi promovarea 
magistraţilor de carieră. 


ÎI — 


Eseu 


Controlul de constituţionalitate al legilor este 
principala formă a justiţiei constituţionale şi 
constituie o bază a democraţiei garantând 
realizarea unui guvernământ democratic, care să 
respecte supremaţia legii şi a Constituţiei. George 
Alexianu considera că legalitatea este un atribut al 
statului modern. Ideea de legalitate în concepţia 
autorului este formulată după cum urmează: toate 
organele statului funcţionează în baza unei ordini de 
drept statuată de legiuitor şi care trebuie respectată. 

Acelaşi autor, referindu-se la supremaţia 
Constituţiei, afirma cu deplin temei şi în raport cu 
realităţile de astăzi: „Când statul modern îşi 
organizează noua sa înfăţişare, cea dintâi idee 
care-l preocupă este aceea a stăvilirii abuzului 
administrativ, de aici invenţiunea constituţiilor şi pe 
cale jurisdicţională instituirea unui control al lega- 
lităţii. Odată acest abuz stabilit apare unul nou, mult 
mai grav, acela al Parlamentului. Se inventează 
atunci supremaţia Constituţiei şi diferite sisteme 
pentru garantarea ei. ldeea de legalitate 
dobândeşte astfel o puternică pârghie de întărire”7. 
În doctrină, controlul de constituţionalitate a legilor a 
fost definit ca fiind: „Activitatea organizată de 
verificare a conformităţii legii cu constituţia, iar din 
punct de vedere al dreptului constituţional cuprinde 
reguli privitoare la autorităţile competente a face 
această verificare, procedura de urmat şi măsurile 
ce pot fi luate după realizarea acestei proceduri”8. 
În esenţă, controlul constituţionalităţii legilor 
presupune verificarea conformităţii legii ca act 
juridic al Parlamentului, dar şi a altor categorii de 
acte normative cu normele cuprinse în Constituţie. 
Conformitatea trebuie să existe atât sub aspect 
formal (competenţa organului emitent şi procedura 
de elaborare), cât şi din punct de vedere material 
(conţinutul normei din legea ordinară trebuie să fie 
conform normei constituţionale). 


II. Momente importante ale 
apariţiei şi evoluţiei controlului 
de constituţionalitate 
Dacă se are în vedere caracterul cronologic, 
verificarea constituţionalităţii legilor a fost realizată 
pentru prima dată în Anglia de către Eduard Coke 
prin hotărârea sa din 1610 în cazul Bonham, în 
calitatea sa de chief justice. Utilitatea controlului de 
constituţionalitate a fost apoi învederată de 
Alexander Hamilton în S.U.A. în 1780: „Dacă s-ar 
întâmpla să existe o diferenţă preconciliabilă între 
legi şi Constituţie ar trebui desigur să fie preferată 
aceea care are o valabilitate şi o obligativitate supe- 
rioară sau, cu alte cuvinte, constituţia trebuie 
preferată legii... Niciun act legislativ contrar 

Constituţiei nu poate fi valid”? 

Acela care pune însă în mod frecvent problema 
controlului constituţionalităţii legilor de către un 
organ politic este renumitul jurist şi om politic 
francez Si&yes. În discursul său din Convenţia 
Franţei din anul 1791, cere crearea unui organ de 
natură politică, care să anuleze din oficiu sau la 
cererea celor interesaţi, orice act sau orice lege care 
ar fi contrară Constituţiei. Mai mult, acest organ 
avea chiar un rol de Adunare Constituantă. Din 
perspectivă istorică, o importanţă aparte prezintă 
controlul judecătoresc de  constituţionalitate 
instaurat în S.U.A. la începutul secolului al XIX-lea, 
deşi Constituţia nu îl prevedea. Curtea supremă se 
pronunţă în afacerea Marbury vs. Madison, pentru 
prima dată într-o speţă de natura aceasta, 
declarând Constituţia federală ca fiind lege supremă 
a statului şi înlăturând un act al Congresului contrar 
Constituţiei federale. Decizia Curţii este redactată 
de judecătorul John Marshall şi formează baza pe 
care se fundamentează jurisprudența americană în 
materia controlului de constituţionalitate. 
Raționamentul pe care l-a atribuit judecătorul 
american este următorul: judecătorul are menirea 
să aplice şi să interpreteze legile. Constituţia este 
legea supremă a unui stat care trebuie să fie 
aplicată cu prioritate faţă de oricare altă lege. 
Constituţia fiind o lege, urmează să fie interpretată 
şi aplicată de judecător inclusiv la un caz particular 
care formează obiectul judecății. În cazul în care 
legea nu este conformă cu normele constituţionale, 
acestea din urmă se vor aplica dat fiind caracterul 
suprem al Constituţiei. 

Modelul european de justiţie constituţională se 
caracterizează din punct de vedere instituţional în 
curţi sau tribunale constituţionale. În perioada 
interbelică acest model s-a remarcat în Austria 
(1920), Cehoslovacia (1979), Spania (1931) şi 
Irlanda (1938). După al Doilea Război Mondial se 
înfiinţează curţi şi tribunale constituționale în 
majoritatea statelor europene: Italia (1948), 
Germania (1949), Turcia (1961), Portugalia (1976), 
Spania (1978) etc. Printre ţările est-europene care 
au acest model de justiţie constituţională menţio- 
năm: România, Polonia, Ungaria, Cehia, Croaţia, 
Macedonia, Rusia, Ucraina, Lituania, etc. În cazul 
Franţei controlul de constituţionalitate este realizat 
de către un organ cu dublă natură, politic şi 
jurisdicţional, Consiliul Constituţional francez. 


III Apariţia şi evoluţia justiţiei 
constituţionale în România 
Controlul de constituţionalitate a legilor a 
cunoscut o evoluţie marcată de particularităţile 
naţionale şi de aplicarea succesivă a celor două 

modele mai sus prezentate. Astfel, statutul lui Cuza 
stabilea în art. 12 că statul şi legile constituţionale 
sunt puse sub ocrotirea corpului ponderator. Prin 
urmare, această cameră a parlamentului putea să 
verifice conformitatea unei legi cu Constituţia. 
Constituţia din 1866 nu reglementa controlul de 
constituționalitate al legilor. Cu toate acestea, pot fi 
menţionate dispoziţiile art. 93 din Constituţie, potrivit 
cărora Domnul „sancţionează şi promulgă legile” şi 
că el „poate refuza sancţiunea sa”. În consecinţă, 
şeful statului putea refuza promulgarea unei legi, 
dacă o considera neconstituţională. Evident, nu este 
un veritabil control de constituționalitate a legilor, 
dar este o modalitate premergătoare unei astfel de 
verificări. În perioada cât a fost în vigoare 
Constituţia din 1866, şeful statului nu a recurs 
niciodată la această procedură. 

Controlul de constituţionalitate al legilor realizat 
de o instanţă judecătorească şi nu de o instituţie 
specializată, diferită de puterea judecătorească, a 
fost acceptat şi pe continentul european. Istoria 
constituţională menţionează e) prioritate 
românească în acest caz. Astfel, în perioada 1911- 
1912 mai întâi Tribunalul Ilfov şi apoi Înalta Curte de 
Casaţie şi Justiţie şi-au arogat dreptul de a verifica 
conformitatea constituţională a legilor în litigiul 
cunoscut sub numele de „afacerea tramvaielor” din 
Bucureşti. 

Este interesant raţionamentul folosit de către 
Tribunalul Ilfov şi de către Înalta Curte de Casaţie şi 
Justiţie în argumentarea posibilităţii ca pe cale 
pretoriană să se realizeze controlul de 
constituţionalitate. În esenţă, considerentele au fost 
următoarele: 1) Instanţa nu şi-a asumat, din oficiu, 
competenţa de a se pronunţa asupra 
constituţionalităţii unei legi şi de a o anula, deoarece 
o asemenea procedură ar fi constituit un amestec al 
puterii judecătoreşti în atribuţiile puterii legiuitore. În 
consecinţă, instanţa şi-a asumat această 
competenţă, deoarece a fost sesizată cu verificarea 
constituţionalităţii unei legi; 2) În baza atribuţiilor 
care sunt date, puterea judecătorească are ca 
principală misiune interpretarea şi aplicarea tutoror 
legilor, fie ordinare sau constituţionale. Dacă o lege 
invocată este contrară Constituţiei, instanţa nu 
poate refuza soluţionarea cauzei; 3) Nu exista nicio 
dispoziție în Constituţia din 1866 prin care să se 
interzică expres dreptul puterii judecătoreşti de a 
verifica dacă o lege este conformă cu Constituţia. 
Sunt invocate dispoziţiile art. 77 din Constituţie, 
potrivit cărora un judecător, conform jurământului 
depus, este obligat să aplice legile şi Constituţia 
țării, 4) Spre deosebire de legile ordinare, 
Constituţia este permanentă şi nu poate fi revizuită 
decât în mod excepţional. Fiind legea cu forţă 

supremă, Constituţia se impune prin autoritatea sa 
tuturor şi de aceea judecătorul este obligat să o 
aplice cu prioritate, inclusiv în ipoteza în care legea 
în baza căreia se soluţionează litigiul este contrară 
Constituţiei! 0, 

Deciziile pronunţate de Tribunalul Ilfov şi Înalta 
Curte de Casaţie şi Justiţie au fost bine primite de 
către specialiştii vremii. lată un scurt comentariu: 
„Această deciziune a fost o mare satisfacţiune 
pentru toţi oamenii de drept. Ea reprezintă un mare 
pas în propăşirea acestei ţări spre progres, fiindcă 
ea consacră principiul că Constituţia acestui stat, 
temelia lui, paladiul drepturilor şi libertăţilor noastre, 
nu trebuie nesocotite de nimeni. Suntem mândri că 
i-a fost dat justiţiei noastre să arate chiar justiţiei din 
țările occidentale adevărata cale a progresului în 
materie de drept public”!!. Pentru prima dată, 
controlul de constituţionalitate al legilor a fost 
reglementat de Constituţia României din 1923, prin 
art. 103, fiind adoptat modelul american. „Numai 
Curtea de Casaţie în secţii unite are dreptul de a 
judeca constituţionalitatea legilor şi a declara inapli- 
cabile pe acelea care sunt contrare Constituţiunii. 
Judecata asupra inconstituţionalităţii legilor se 
mărgineşte numai la cazul judecat”. 

Prin urmare, controlul constituţionalităţii legilor 
era de competenţa exclusivă a Curţii de Casaţie în 
secţii unite. El se putea exercita numai pe calea 
excepţiei de neconstituţionalitate invocată cu ocazia 
judecării unui litigiu. Totodată, hotărârea pronunţată 
producea efecte juridice numai între părţile din 
proces şi avea putere de lucru judecat decât asupra 
speţei soluționate. De asemenea, 
constituţionalitatea legilor se judeca după ce litigiul 
a străbătut toate gradele de jurisdicție. Această 
procedură constituia o cale extraordinară de atac a 
unei hotărâri. Dispoziţiile art. 29 din Legea Curţii de 
Casaţie prevedeau o singură excepţie, atunci când 
reclamantul acceptă suspendarea judecății fondului 
procesului pentru a se decide în prealabil de către 
Curtea de Casaţie asupra constituţionalităţii legii a 
cărei aplicare se cerea. Totodată, prin aceste 
reglementări constituţionale se realiza trecerea de 
la controlul judecătoresc „difuz”, asumat de către 
toate instanţele judecătoreşti, la un control 
judecătoresc „concentrat”, atribuit unei singure 
instanţe, şi anume Curţii de Casaţie, în secţiuni 
unite. De asemenea, decizia pronunţată în această 
procedură producea efecte numai cu privire la cazul 
judecat şi între părţile litigiului, neputând produce 
efecte juridice „erga omnes”. 

Controlul de constituţionalitate al legilor a fost 
reglementat identic de Constituţia României din 
1938, prin dispoziţiile art. 75. În perioada postbelică, 

controlul de constituţionalitate al legilor practic nu 
mai era reglementat. Dispoziţiile art. 24 lit. j) din 
Constituţia din 1952 stabileau că organul 
reprezentativ suprem, Marea Adunare Naţională are 
în competenţa sa „controlul general asupra aplicării 
Constituţiei”, ceea ce includea şi dreptul de a 
examina conformitatea legii cu constituţia. La fel, 
dispoziţiile art. 43 pct. 5 din Constituţia adoptată în 
1965 stabileau competenţa Marii Adunări Naţionale 
pentru exercitarea controlului general al aplicării 
Constituţiei, dar aceste dispoziţii reglementau mai 
precis competenţa organului reprezentativ suprem 
în privinţa controlului de constituţionalitate al legilor: 
„Numai Marea Adunare Naţională hotărăște asupra 
constituţionalităţii legilor”. Legiuitorul constituant din 
perioada postbelică a statului totalitar renunţă la 
modelul american, ca de altfel şi la principiul 
separaţiei puterilor în stat şi încredinţează controlul 
de constituţionalitate unui organism politic. 

Constituţia României din 1991 care restabileşte 
valorile democraţiei şi ale statului de drept 
reglementează iniţial controlul de constituţionalitate 
al legilor în art. 140-145, conform modelului 
european, competenţa revenind Curţii 
Constituţionale, aceasta fiind constituită ca 
autoritate publică independentă. Actualmente, în 
România, justiţia constituţională este realizată 
concentrat de către Curtea Constituţională. Sediul 
materiei îl reprezintă dispoziţiile cuprinse în art. 142- 
147 din Constituţie şi cele cuprinse în Legea nr. 
4711992 privind organizarea şi funcţionarea Curţii 
Constituţionale 12. Totuşi, aşa cum vom arăta mai 
jos, justiţia constituţională nu este un atribut 
exclusiv al Curţii Constituţionale, ci numai 
componenta sa cea mai importantă controlul de 
constituţionalitate al legilor la care se adaugă 
competențele exclusive conferite de Constituţie şi 
de legile speciale. 

Dispoziţiile constituţionale prin care Curtea 
Constituţională a României a devenit o realitate au 
fost acceptate după ample dezbateri parlamentare, 
cu ocazia discutării proiectului de constituţie. Este 
util demersului nostru ştiinţific de a menţiona în mod 
succint natura acestor discuţii parlamentare în urma 
cărora instanţa constituţională a devenit o realitate. 
Comisia parlamentară de redactare a Legii 
fundamentale a produs ca Titlu IV să fie consacrat 
„Consiliului constituţional” sub influenţa sistemului 
constituțional francez. Dezbaterile din adunarea 
constituantă pot fi sistematizate, aşa cum s-a arătat 
în literatura de specialitate, în patru mari idei: „şi 
anume a) eliminarea instituţiei, fără nicio variantă; b) 
eliminarea consiliului constituţional, cu încredințarea 
misiunii sale de control instanţelor judecătorești; c) 

încredințarea controlului de constituţionalitate unei 
comisii; d) acceptarea controlului constituționalităţii 
legilor, exercitat de către o autoritate distinctă, 
consiliu, curte, sau tribunal constituţional” !3. 

În final, Adunarea Constituantă a hotărât crearea 
unui organ specializat, judiciar, respectiv Curtea 
Constituţională. Esenţa argumentării acestei decizii 
a fost următoarea: „Adunarea Constituantă a decis 
să _instituţionalizeze această formă de control a 
constituţionalităţii legilor. Un astfel de control este 
inerent statului de drept şi democratic. În perioada 
postbelică, toate statele europene care şi-au 
adoptat constituţii au încredinţat controlul 
constituţionalităţii legilor, nu instanţelor 
judecătorești, ci unui organ special şi specializat, 
aşa încât modelul oferit în proiect este un model 
european. Prin modul ei de alcătuire şi prin 
atribuţiile ce îi revin, Curtea constituţională nu este 
„O supraputere”, nici nu este costisitoare — faţă de 
alte instituţii — prin cei nouă membri ai săi. 
Încredinţarea controlului constituţionalităţii legilor 
Curţii Supreme de Justiţie ar avea drept consecință 
transformarea organului jurisdicţional într-un organ 
politic, supraordonarea autorităţii judecătoreşti, 
stimularea  arbitrariului din partea acesteia, 
revenirea la o formă de control desuetă, de mult 
depăşită, în majoritatea covârşitoare a ţărilor 
democratice din lume”14. 

Doctrina a sintetizat următoarele trăsături şi 
funcţii ale Curţii Constituţionale 15: a) Nu este o altă 
putere în stat şi nici nu preia vreuna din funcţiile 
celor trei puteri; b) Are o dublă natură: politică şi 
jurisdicţională; c) Rolul Curţii Constituţionale ca 
autoritate publică este acela de a fi garantul 
supremaţiei Constituţiei; d) Este autoritatea publică 
ce sprijină buna funcţionare a puterilor publice în 
cadrul raporturilor constituţionale, de separație, 
echilibru, colaborare şi control reciproc; e) Curtea 
Constituţională este singura autoritate de jurisdicție 
constituţională din România [art. | alin. (2) din Legea 
nr. 47/1992, republicată]; f) Organizarea, 
funcţionarea şi exercitarea atribuţiilor se realizează 
cu respectarea principiului legalităţii; g) 
Componenţa Curţii Constituţionale este stabilită de 
Constituţie şi de Legea nr. 47/1992; h) În exercitarea 
atribuţiilor sale Curtea Constituţională 
reglementează o operă de interpretare a legii şi a 
Constituţiei; i) Curtea Constituţională „sprijină buna 
funcţionare a puterilor publice în cadrul raporturilor 
constituţionale de separație, echilibru şi control 
reciproc”; j) Curtea Constituţională este un garant al 
respectării drepturilor şi libertăţilor fundamentale. 

Controlul judecătoresc reprezintă o importantă 
modalitate de garantare a supremaţiei legii 

fundamentale, deoarece, prin natura atribuţiilor pe 
care le au, instanţele judecătoreşti interpretează şi 
aplică legea, ceea ce implică şi obligaţia de a 
analiza conformitatea actelor juridice supuse 
controlului judecătoresc cu normele Constituţiei. 
Prin urmare, instanţele judecătoreşti au 
competenţe în materia justiţiei constituţionale. Avem 
în vedere nu numai obligaţia generală a 
judecătorului de a respecta şi aplica normele 
Constituţiei sau atribuţiile conferite de lege pentru 
a sesiza instanţa constituţională cu o excepţie de 
neconstituţionalitate, ci în mod deosebit 
posibilitatea de a cenzura un act juridic sub 
aspectul constituţionalităţii. 

Doctrina şi jurisprudenţa recentă în materie 
analizează competenţa instanţelor judecătoreşti de 
a verifica unele acte juridice sub aspectul 
conformităţii cu normele constituţionale. Un act 
juridic neconstituţional este un act emis cu exces de 
putere. Neconstituţionalitatea unui act juridic poate 
fi constată de către o instanţă de judecată, dacă 
sunt îndeplinite cumulativ următoarele condiţii: 1. 
instanţa să îşi exercite atribuţiile în limitele 
competenţei prevăzute de lege; 2. actul juridic poate 
fi individual sau normativ, poate avea un caracter 
obligatoriu ori facultativ; 3. să nu existe în cauză 
competenţa exclusivă a Curţii Constituţionale de a 
se pronunţa asupra constituţionalităţii actului juridic; 
4. soluţionarea cauzei să depindă de actul juridic ce 
este criticat pentru neconstituţionalitate; 5. să existe 
o motivaţie pertinentă, suficientă şi rezonabilă a 
instanţei privind neconstituţionalitatea actului juridic. 
În cazul îndeplinirii cumulative a acestor condiţii nu 
sunt  depăşite limitele atribuţiilor instanţelor 
judecătoreşti, ci, dimpotrivă, se aplică principiul 
supremaţiei Constituţiei şi se dă eficienţă rolului 
judecătorului de a aplica şi interpreta corect legea. 
O astfel de soluţie este justificată şi în raport cu rolul 
judecătorului în statul de drept: acela de a interpreta 
şi aplica legea. 

Realizarea acestei misiuni constituţionale, 
deosebit de importante şi dificile în acelaşi timp, 
impune judecătorului să aplice legea respectând 
principiul supremaţiei Constituţiei, prin urmare de a 
controla constituţionalitatea actelor juridice care 
formează obiectul litigiului dedus judecății sau care 
se aplică soluționării cauzei. Aplicarea actelor 
juridice se realizează de judecător ţinând cont de 
forţa lor juridică şi cu respectarea principiului 
supremaţiei Constituţiei. În acest sens, trebuie 
menţionate şi dispoziţiile art. 4 alin. (1) din Legea nr. 
303/2004 care obligă magistraţii ca prin întreaga lor 
activitate să asigure supremaţia legii. 

O altă problemă este aceea de a şti care sunt 
soluţiile pe care instanțele judecătoreşti le pot 

pronunţa, cu respectarea condiţiilor mai sus arătate, 
atunci când constată neconstituţionalitatea unui act 
juridic. Pot exista două situaţii: Într-o primă ipoteză, 
instanţele pot fi învestite direct cu verificarea 
legalităţii unui act juridic, aşa cum este cazul 
instanţelor de contencios administrativ. În acest caz, 
instanţele judecătoreşti pot constata prin hotărâre 
nulitatea absolută a actelor juridice, pe motiv de 
neconstituţionalitate. Cealaltă situaţie are în vedere 
ipoteza în care instanţele nu sunt învestite în mod 
nemijlocit cu verificarea actului juridic criticat pentru 
neconstituţionalitate, dar acel act juridic se aplică în 
soluţionarea cauzei dedusă judecății. În acest caz, 
instanțele nu mai pot dispune anularea actului 
juridic neconstituţional, însă nu îl vor mai aplica 
pentru soluţionarea cauzei. 


IV. Unele concluzii 

În opinia noastră, este necesar ca rolul Curţii 
Constituţionale de garant al Legii fundamentale să 
fie amplificat prin noi atribuţii cu scopul de a limita 
excesul de putere al autorităţilor statului. Nu suntem 
de acord cu cele afirmate în literatura de specialitate 
că o posibilă ameliorare a justiţiei constituţionale s- 
ar putea realiza prin reducerea atribuţiilor instanţei 
de contencios constituţional Este adevărat, 
Curtea Constituţională a pronunţat unele decizii 
discutabile sub aspectul respectării limitelor 
exercitării atribuţiilor care îi revin potrivit Constituţiei, 
prin asumarea rolului de legiuitor pozitiv!”. 
Reducerea atribuţiilor instanţei constituţionale 
pentru acest motiv nu este o soluţie cu fundament 
juridic. Desigur reducerea atribuţiilor unei autorităţi a 
statului are ca şi consecinţă eliminarea riscului de 
exercitare defectuoasă a acelor atribuţii. Nu în acest 
mod se realizează într-un stat de drept 
perfecţionarea activităţii unei autorităţi a statului, ci 
prin căutarea unor soluţii juridice de realizare în 
condiţii mai bune a atribuţiilor care se dovedesc a fi 
necesare sistemului statal şi social. 

Proporţionalitatea este un principiu fundamental 
al dreptului consacrat explicit în reglementări 
constituţionale, legislative şi instrumente juridice 
internaţionale. Este bazat pe valorile dreptului 
raţional ale justiţiei şi echităţii şi exprimă existenţa 
unui raport echilibrat sau adecvat între acţiuni, 
situaţii, fenomene, fiind un criteriu pentru limitarea 
măsurilor dispuse de autorităţile statului la ceea ce 
este necesar pentru atingerea unui scop legitim, în 
acest fel fiind garantate drepturile fundamentale şi 
evitat excesul de putere al autorităţilor statului. 
Proporţionalitatea este un principiu de bază al 
dreptului Uniunii Europene, fiind consacrat expres 
de dispoziţiile art. 5 din Tratatul privind Uniunea 
Europeană '“. 

Apreciem că reglementarea expresă a acestui 
principiu numai în conţinutul dispoziţiilor art.53 din 
Constituţie, cu aplicare în domeniul restrângerii 
exerciţiului unor drepturi este insuficient pentru a 
pune în valoare întreaga semnificaţie şi importanţa 
a principiului pentru statul de drept. Este util, într-o 
viitoare revizuire a legii fundamentale, ca la art. 1 
din Constituţie să se adauge un nou alineat care să 
prevadă că „Exercitarea puterii statale trebuie să fie 
proporțională şi nediscriminatorie”. Această nouă 
reglementare constituţională s-ar constitui ca o 
veritabilă obligaţie constituţională pentru toate 
autorităţile statului, de a-şi exercita atribuţiile în aşa 
fel încât măsurile adoptate să se înscrie în limitele 
puterii discreţionare recunoscute de lege. Totodată 
se creează posibilitatea pentru Curtea 
Constituţională de a sancţiona pe calea controlului 
de constituţionalitate al legilor şi ordonanţelor 
excesul de putere în activitatea Parlamentului şi a 
Guvernului, folosind drept criteriu principiul 
proporţionalităţii. 

În atribuţiile Curţii Constituţionale poate fi inclusă 
aceea de a se pronunţa asupra constituţionalităţii 
actelor administrative exceptate de la controlul de 
legalitate al instanţelor de contencios administrativ. 
Această categorie de acte administrative, la care se 
referă art.126 alin.6 din Constituţie şi dispoziţiile 
Legii nr. 544/2004 a contenciosului-administrativ 
sunt deosebit de importante pentru întregul sistem 
social şi statal. Prin urmare, este necesar un control 
de constituţionalitate deoarece în lipsa acestuia 
puterea discreţionară a autorităţii administrative 
emitente este nelimitată cu consecinţa posibilităţii 
restrângerii excesive a exerciţiului drepturilor şi 
libertăţilor fundamentale sau a încălcării unor valori 
constituţionale importante. Pentru aceleaşi 
argumente ar trebui ca instanţa noastră 
constituţională să poată controla sub aspectul 
constituţionalităţii şi decretele Preşedintelui de 
instituire a procedurii referendumului. 

Înalta Curte de Casaţie şi Justiţie are competenţa, 
potrivit art. 414 Cod de procedură penală şi art. 329- 
330 Cod de procedură civilă, să adopte decizii în 
procedura recursului în interesul legii care sunt 
obligatorii pentru instanţe. În lipsa oricărui control de 
legalitate sau  constituţionalitate, practica a 
demonstrat că în numeroase situaţii instanţa 
supremă şi-a depăşit atribuţia de a interpreta legea 
şi prin astfel de decizii a modificat sau completat 
acte normative, comportându-se ca un veritabil 
legiuitor, încălcând astfel principiul separaţiei 
puterilor în stat19. în aceste condiţii, cu scopul de a 
evita excesul de putere al instanţei supreme, 
considerăm că se impune a se atribui Curţii 

Constituţionale competenţa de a se pronunţa 
asupra constituţionalităţii deciziilor Înaltei Curți de 
Casaţie şi Justiţie adoptate în procedura recursului 
în interesul legii. 


Note: 

ÎDeleanu |., Justiţia constituţională, Ed. Lumina Lex, 
Bucureşti, 1995, p.5. 

2Pentru dezvoltări a se vedea lon Deleanu, op. cit., p. 
5,6. 

3H.Kelsen, La garantie jurisdictionnelle de la 
Constituion, în Revue de Droit publique, 1928, p.197 şi 
urm. 

4Pentru dezvoltări a se vedea Ch. Eisenmann, La 
Justice  constitutionnelle de la  Haute  Cour 
Constitutionnelle d'Autriche, Paris, 1928, reed. PUAM et 
Economica, 1986. 

SPentru dezvoltări a se vedea lon Deleanu, op.cit. p. 9- 
126. 

Spentru dezvoltări a se vedea şi Deleanu |. /nstituţii şi 
proceduri constituționale, Editura C.H.Beck, Bucureşti, 
2006, pp. 810-828 şi Andreescu M., Puran A., Drept 
constituţional. Teoria generală a statului, ed. a l-a, 
Editura Ch.Beck, Bucureşti, pp. 205-206. 

G. Alexianu, Drept constituţional, Ed. Casei Şcoalelor, 
Bucureşti, 1930, p. 71. 

I. Muraru, E.S. Tănăsescu (coord.), Constituţia 
României. Comentariu pe articole, Ed. C.H.Beck, 
Bucureşti, 2008, p. 191. 

9G. Alexianu, op.cit., p.72. 

A se vedea „Curierul Judiciar”, nr. 32 din 29 aprilie 
1912, pp. 373-376. 

ÎN.D.Comşa, Notele din „Curierul Judiciar”, nr.32 din 
29 aprilie 1912, p. 378. 

Republicată în M.Of. nr. 807 din 3 decembrie 2010. 
I.Muraru, E.S.Tănăsescu (coord.), op. cit., p.1370. 

14Ipidem, p.1373. 

SPentru dezvoltări a se vedea lonescu Ga? 
Dumitrescu C.A., Constituţia României. Comentarii şi 
explicaţii, Editura Ch. Beck, Bucureşti, 2017, pp. 1533- 
1594; Muraru |, Tănăsescu S.E., op.cit., pp. 174-1379 . 

16Genoveva Vrabie, Natura juridică a curților 
constituționale şi locul lor în sistemul autorităţilor publice, 
în Revista de Drept Public, nr.1/2010, p. 33. 

TNe referim cu titlu de exemplu la Decizia nr. 
356/2007, publicată în M.Of. nr. 322 din 14 mai 2007 şi la 
Decizia nr. 98/2008 publicată în M. Of. nr. 140 din 22 
februarie 2008. 

18pentru dezvoltări a se vedea Marius Andreescu, 
Proporţionalitatea, principiu al dreptului Uniunii Europene, 
în Curierul Judiciar, nr. 10/2010, pp. 593-598. 

19pentru dezvoltări a se vedea Andreescu Marius, 
Constituţionalitatea recursului în interesul legii şi ale 
deciziilor pronunţate, în Curierul Judiciar, nr. 1/2011, pp. 
32-36. 

O colecţie foarte prețioasă 
de antimise vechi la Pitești 


Istoriografic, existența în inventarul bisericii 
domnești „Sf. Gheorghe” din Pitești (1656) a unei 
foarte importante -— și rare — colecţii de vechi 
antimise (țesătură de in sau de bumbac, imprimată, 
sfințită, de dimensiuni medii, pe care, pe Sfânta 
Masă, se oficiază cea mai importantă slujbă în 
Biserica Ortodoxă, Sfânta Liturghie, în interiorul 
materialului fiind introduse mici bucăţi de sfinte 
moaște) transmite un mesaj greu de descifrat, dar 
nu imposibil. În primul rând, se demonstrează 
neutru și amiabil continuitatea cultică și istorică a 
acestei biserici în cadrul urbei. Această continuitate, 
din câte știm, nu a fost vreodată contrazisă sau 
pusă măcar ipotetic în paranteze datorită pur şi 
simplu studiilor relativ puţine despre istoria 
medievală a orașului Pitești, cât și a concentrării 
exclusiviste — datorată, până în 1989, probabil, 
reflexelor anti-ecleziaste — a puţinilor istorici locali 
pe orice altceva, nu și pe lăcașele de cult, singurele 
(adjectiv real) monumente istorice din actualul 
centrul civic piteștean!!. O viaţă cultică prezumată 
la fel de sigur încă de la prima atestare, din 1388, a 

aşezării Pitești, dar şi de atestările arheologice și 
istoriografice ale bisericilor „Maica Precista din 
Coastă” (15407), „Buna Vestire-Greci” (1564) și „Sf. 
Treime” (1679). 

Prezumăm din nou, din oficiu, că prezentele 
artefacte au fost ale bisericii domnești Sf. 
Gheorghe. Știm încă doar generalităţi despre 
direcția pe care a luat-o inventarul cultic al bisericii 
Sf. Nicolae după demolarea din 1962, fostă filială, 
între 1884-1916, a bisericii domnești, vecină. Nu 
știm, de asemenea, nici drumul luat de inventarele 
celorlalte două biserici ortodoxe demolate în Pitești, 
și anume paraclisul „Buna-Vestire” al metocului 
episcopal de lângă biserica domnească (demolat la 
începutul celei de-a doua jumătăţi a sec. al XIX-lea) 
și schitul Buliga, al Mitropoliei Ungrovlahiei 


(demolată în1899). 

Dacă această poziție este corectă, atunci biserica 
din centrul Piteștiului deţine cele mai vechi ţesături 
(material moale, material textil) păstrate din cadrul 
urbei — o evidenţă care onorează, dar care și obligă. 
În primul rând, intrigă pozitiv atenţia cu care 

generaţiile de clerici au păstrat cu sfințenie cel mai 
sfânt obiect liturgic. Este vorba despre primul (în 
dublu exemplar) din colecţia de 23 de sfinte 
antimise vechi, aflat momentan într-o stare 
mediocră. Pe o pânză de in imprimată cu 
reprezentarea punerii în mormânt a Domnului lisus 
Hristos, o semnătură: „Mitr. Antim Ivireanul!” şi textul 
imprimat „Acestu dumnezeescu jertvennik pre 
carele se săvirşăşte d(u)mnezeiasca cea făr de 
sânge şi sfinţita slujbă, s-au blag (osloyvit şi s-au 
sfinţitu cu mâna Prea Sfinţitului Mitropolitu Kyru 
Antim, în zilele Prea luminatului şi de Hristos) 
iubitor domnu lo Constandin Basarab B. Voievodulu 
a toată ţara Rumînească. Leat 7200”. Inscripţia 
intrigă, deoarece în acel an era mitropolit, pe a doua 
tură a lui, Teodosie (1668-1672 și 1679-1708). 

Al treilea antimis din colecţia bisericii domnești 
este din 1724, de pe timpul mitropolitului Daniil al |I- 
lea (1719-1731). Urmează un antimis din anul 1732 
(mitropolitul Ștefan al II-lea). Urmează antimise din 
anii 1740, 1745, 1746 (toate sub mitropolitul Neofit | 
Cretanul), 1746 (Metodie, episcop de Buzău), 1771 
și 1773 (Grigorie al II-lea de la Colțea sau Grigorie 
al III-lea), aflate în patrimoniul bisericii domnești din 
Pitești. În 1787, încă un antimis (Filaret, episcop de 
Râmnic). În 1800 și în 1808, două antimise din 
timpul lui losif al Argeșului. 

La final, o întrebare: de ce această foarte 
importantă colecţie începe cu anul 1692? Nu 














cumva, imediat după sfințire (1656), în cadrul 
teribililor ani de invazii turcești și tătărești de 
îndepărtare din domnie a domnitorilor Constantin 
Șerban şi Mihnea al Ill-lea (1658-1659), noua 
biserică domnească din Pitești, probabil avariată, 
jefuită sau arsă, a rămas „în năruire” o perioadă 
bună de timp, fiind apoi resfințită în jurul lui 1690? 
Probabil că răspunsul real este pierderea primelor 
antimise sau existența unui accident care să le fi 
distrus2. 

Repetăm, am prezentat cele mai vechi mostre de 
artă vegetală din istoria orașului Pitești! Cinste și 
reverență, aşadar, tuturor clericilor care au păstrat 
peste timp aceste mici bucăţi de istorie reală, 
palpabilă, adevărate descinderi în timpul profan, 
medieval local, dar care, liturgic vorbind, rămân și 
azi porți către un transcendent pe care, prudent, 
știința istorică nu le comentează. 


Note: 
| Această oportunitate științifică, și anume cercetarea 
trecutului orașului Pitești prin sondarea istoriei bisericilor lui 
existente — și transcrierea arhivelor în chirilică ale acestora — 
o avem în vedere prin lucrarea de doctorat Vechi biserici din 
Piteşti, desfășurată la Universitatea „Alexandru lona Cuza” 
din lași sub îndrumarea prof. univ. dr. Laurenţiu Rădvan. 
Reamintim că primele acte din arhiva bisericii domnești 
din Pitești încep cu anul 1805. Cu câtva timp înainte, în 1802, 
avusese loc un mare cutremur în Țara Romînească, soldat 
cu multe „năruiri” de biserici, încă un argument al pierderii 


arhivelor acestora. 

Cultul şi viaţa creştinilor 
în perioada apostolică 


Articolul prezintă cultul şi viaţa creştinilor în 
perioada apostolică, plecând de la analiza cărţii 
Faptele Apostolilor şi a epistolelor pauline care ne 
oferă informaţii importante legate de cultul creştin în 
perioada Bisericii Primare. 

Comunitatea creştină de la lerusalim, înfiinţată de 
Apostoli, în ziua Cinzecimii, continua să trăiască în 
sânul poporului evreu şi să meargă la Templu, dar 
şi-a stabilit încă de la început un cult şi o viaţă 
proprie, prin care se deosebea de restul poporului 
evreul. Cartea Faptele Apostolilor şi Epistolele lui 
Pavel ne oferă informaţii despre cultul şi viaţa 
creştină în perioada apostolică. Viaţa religioasă a 
primilor creştini este descrisă pe scurt de Luca în 
Faptele Apostolilor 2: 42, 46: „Ei stăruiau în 
învăţătura apostolilor, în  părtăşie (legătura 
frățească), în frângerea pâinii şi în rugăciuni; Toţi 
împreună erau nelipsiţi de la Templu în fiecare zi, 
frângeau pâinea acasă, şi luau hrana, cu bucurie şi 
curăţie de inimă”. Aceste versete descoperă primul 
tablou al vieţii creştine, fiind arătate cele patru acte 
principale ale vieţii creştine în Biserica din Ierusalim. 
Primii creştini nu se gândeau la biserică în sensul 
unui loc de închinare, sens în care este utilizat 
cuvântul astăzi. O biserică însemna un grup de 
oameni în relaţie personală cu Hristos. Un 
asemenea grup se întâlnea în case, în sălile publice 
ale şcolilor şi în sinagogi, atâta timp cât li s-a permis 
să facă aceasta. Locul nu era atât de important cât 
era faptul că se întâlneau pentru părtăşie unii cu alţii 
şi pentru închinarea lui Dumnezeu. Primii creştini 
nu erau deloc interesaţi de lucrurile exterioare, de 
exemplu, de clădiri, ci de închinarea înaintea lui 
Dumnezeu în duh şi în adevăr. Prin urmare, când 
Celsus (170 d. Hr.) îi acuza pe creştini că nu au 
temple şi reprezentări ale lui Dumnezeu, Origen i-a 
răspuns că acestea nu sunt necesare, de vreme ce 
creştinii se pot închina Dumnezeului lor oriunde şi 
oricând. În timpul prigoanelor, creştinii erau nevoiţi 
să se închine în catacombe. Deci, înainte de anul 
200 d. Hr., cuvântul „,biserică” nu a fost folosit 
pentru a desemna o clădire sau o casă de 
închinare. Decoraţiunile interioare ale bisericii erau 
dintre cel mai simple deoarece primii creştini au avut 
mare grijă ca nu cumva să încalce prima poruncă, 

pictând imagini care ar putea duce la o închinare 
idolatră. Abia odată cu decăderea creştinismului 
primar au început să apară în biserici o sumedenie 
de decoraţiuni asociate cu sacramentalismul 
eclesial — aur, pietre scumpe, mătase, marmură, 
mozaicuri, candele şi vase sfinţite. 

Stăruinţa în învățătura Apostolilor reprezenta 
învăţătura pe care Apostolii o primiseră de la 
Domnul Isus Hristos şi nu se bazau pe învățături ale 
oamenilor sau tradiţii. Această învăţătură s-a bazat 
pe lucrarea mântuitoare a Domnului Isus şi 
învăţătura lor a fost una cristocentrică. Mesajul lor 
cuprindea moartea, învierea şi înălţarea Domnului 
Isus, conţinutul Evangheliei. Legătura frățească sau 
părtăşia reprezintă o altă calitate a Bisericii primare. 
Folosirea expresiilor, împreună, toţi împreună, 
laolaltă arată că părtăşia lor era una reală şi nu 
formală. Comuniunea lor a atras admiraţia celor din 
jur, oamenii erau atraşi de unitatea credinciosilor 
erau plăcuţi înaintea întregului norod. Biserica nu 
reprezenta o entitate separată, credincioşii aveau 
legatură unii cu alţii, aveau aceleaşi simţăminte, 
dragoste, erau una înaintea lui Dumnezeu?. Acest 
lucru aducea viaţă în biserică şi permitea Duhului 
Sfânt să lucreze. Creştinii nu erau împărţiţi după 
statutul profesional, cultură, sau origine; în Hristos 
toţi erau una, Hristos era totul în toţi. Legătura 
frăţească se baza pe dragostea agape şi pe 
existenţa unui scop comun, glorificarea Domnului 
Isus şi  lăgirea  împaraţiei lui Dumnezeu. 
Individualismul şi egoismul nu trebuiau să erodeze 
unitatea credincioşilor, dragostea era liantul de 
legătură în viaţa bisericii. Frângerea pâinii sau Cina 
Domnului, această expresie a fost folosită de primii 
creştini pentru a descrie Masa Domnului sau Cina 
Domnului. Biserica primară practica Cina Domnului 
în amintirea lucrării ispăşitoare a Domnului Isus. 
Cina era un moment de părtăşie, un moment intim, 
se practica doar în familia lui Dumnezeu. 
Elementele cinei, pâinea şi vinul simbolizează 
salvarea prin jertfa Mielului Lui Dumnezeu pentru 
fiecare credincios (1 Corinteni 10:16). În viaţa 
creştinilor din primele secole, rugăciunea ocupa un 
loc important, acest obicei l-au moştenit de la 
Învățătorul lor. Expresia stăruiau arată că 

rugăciunea era o practică permanentă în viaţa 
Bisericii primare, nu se rugau sporadic sau doar 
aunci cand erau ameninţaţi. Biserica primară era o 
biserică rugătoare. Prin rugaciune, ei erau umpluţi 
cu Duhul Sfant, izbăviţi din temniţă, salvaţi de la 
moarte, păziţi de puterea lui Dumnezeu, primeau 
putere şi ungere în vestirea Evangheliei (Faptele 
Apostolilor 4:29-30). Rugăciunea ocupa un loc 
important în viaţa credinciosului şi în viaţa bisericiiS. 

Există mai multe izvoare istorice care descriu 
închinarea Bisericii din primele secole ale 
creştinismului. Scriind din Bitinia, Pliniu cel Tânăr ne 
spune că creştinii se întâlneau duminica, înainte de 
răsăritul Soarelui şi cântau o cântare dedicată lui 
Hristos ca Dumnezeu. Ei se legau prin jurământ să 
nu comită crime, hoţii, jafuri, adulter, să nu-şi încalce 
niciodată cuvântul şi să nu înşele încrederea 
nimănui. Apoi luau masa împreună. În timp ce era la 
Roma, lustin Martirul scria că creştinii se întâlneau 
duminica, deoarece aceasta era prima zi a creaţiei, 
când Dumnezeu a schimbat întunericul în lumină; 

de asemenea, duminica era şi ziua Învierii lui Hristos 
dintre cei morţi şi ziua când s-a arătat ucenicilor. 
După citirea Scripturilor, unul dintre conducătorii 
Bisericii îi îndemna pe cei adunaţi laolaltă să asculte 
Cuvântul citit. Apoi se ridicau cu toţii la rugăciune, 
după care luau Cina Domnului. Se adunau daruri 
pentru sprijinirea văduvelor şi a orfanilor, a 
bolnavilor, a celor întemnițați şi a străinilor. Slujbele 
duhovniceşti ţineau mai bine de două ore iar 
întâlnirile aveau loc în prima zi a săptămânii de două 
ori pe zi. Serviciul de dimineaţă includea citirea 
Scripturii, îndemnuri de rugăciune din partea 
episcopului sau  prezbiterului, cântări, Cina 
Domnului şi la final o masă agape prezentă în 
serviciul de seară. Apoi adunarea se încheia şi toţi 
mergeau la casele lor6. 

De asemenea, Botezul ocupa un loc prioritar în 
viaţa comunităţii creştine din primele secole. Botezul 
se oficia prin scufundare, deşi stropirea cu apă sau 
turnarea apei erau şi ele forme acceptate. La 
început, bisericile îi acceptă la botez numai pe cei 
credincioşi. Tertullian trăgea un semnal de alarmă 
împotriva botezului copiilor: „Copii să vină la botez 

după ce cresc, după ce au primit învăţătura, după ce 
li se explică unde vin; copiii trebuie să devină 
creştini numai după ce sunt în stare să Îl cunoască 
pe Hristos”/. Botezul era oficiat imediat după 
mărturisirea credinţei. Odată cu trecerea vremii 
însă, cei care doreau să fie botezați trebuiau să 
treacă printr-o perioadă de învăţătură, înainte de 
botez, perioadă care a ajuns să dureze chiar până 
la trei ani. Oricare ar fi fost modalitatea de oficiere a 
botezului, aceasta era întodeauna oficiată în 
Numele Tatălui, al Fiului şi al Duhului Sfânt. Din 
nefericire, în practica oficierii botezului s-au 
strecurat elemente străine odată cu îndepărtarea de 
învăţăturile Scripturii, Biserica a ajuns să creadă că 
botezul poate spăla păcatele comise până atunci. 
Prin urmare, nu este de mirare că împăratul 
Constantin cel Mare a hotărât să se boteze pe patul 
de moarte. 

Viaţa unei familii creştine într-o zi obijnuită de 
duminică se desfăşura în felul următor. După ce se 
rugau împreună, părinţii şi copiii porneau înaintea 
zorilor spre biserică. Aşteptau cu nerăbdare să se 
închine înaintea Domnului, să se întâlnească cu alţi 
creştini şi să petreacă toată ziua împreună cu 
poporul lui Dumnezeu, departe de grijile şi de 
munca de peste săptămână. Clement din 
Alexandria ne spune că creştinii trebuiau „să 
meargă la biserică îmbrăcaţi decent, fără să alerge, 
fără să vorbească cu voce tare, cu dragoste 
neprefăcută, curaţi la trup, curaţi la inimă şi gata să 
se roage lui Dumnezeu”. Prima slujbă 
duhovnicească era, de obicei, Cina Domnului sau 
Euharistia (Mulţumirea) care începea la ora şapte 
sau opt dimineaţa, pentru ca cei care veneau de la 
distanţe mai mari să aibă suficient timp să ajungă cu 
toată familia. La slujba duhovnicească de Cină a 
Domnului se citea din Sfintele Scripturi. Citirea din 
Sfintele Scripturi era deosebit de importantă, 
deoarece în acea vreme mulţi creştini nu aveau o 
copie a Bibliei. În cadrul acestei slujbe erau 
explicate anumite texte din Scriptură. Se cânta cu 
vocea şi cu instrumentele muzicale. De asemenea, 
creştinii rosteau multe rugăciuni. În Apologia, 
Tertullian explică modul în care se rugau pentru 
împărații romani: „Pentru sănătatea împăratului ne 
rugăm Dumnezeului cel adevărat şi viu.....Ne rugăm 
întotdeauna pentru toţi împărații, să aibă viaţă 
lungă, domnie prosperă, familie ocrotită de cel rău, 
armate pline de viteji, un Senat credincios, supuşi 
loiali, o lume plină de pace'?. La amiază, creştinii 
adunaţi la închinare luau prânzul împreună. Înainte 
de servirea mesei se rostea o rugăciune. Părinţii 

bisericii puneau mare accent pe necesitatea 
dedicării fiecărei mese printr-o rugăciune. De plidă, 
Clement afirmă că fiecare masă creştinească este o 
Cină a Domnului. După ce se odihneau, unii 
credincioşi se implicau în facerea de fapte bune. 
Aceştia îi vizitau pe cei suferinzi şi duceau daruri 
săracilor şi nevoiaşilor, văduvelor, bătrânilor, 
bolnavilor, celor întemnițați şi străinilor. Spre 
sfârşitul zilei, biserica se aduna în jurul unei Mese 
de Dragoste. Apoi după căderea serii, creştinii se 
despărţeau şi se îndreptau spre casele lor10. 

În concluzie, viaţa creştină, care este strâns 
legată de credinţa şi cultul primilor creştini, era 
centrul de manifestare al creştinismului. Creştinii 
realizau o viaţă nomală de o frumuseţe necunoscută 
până atunci. Ei trăiau în dragoste, în pace, în 
cumpătare şi se ajutau la cele bune. Biserica 
creştină era „trupul lui Hristos” iar creştinii erau 
“mădularele” Lui. (| Cor. 3:16). Creştinismul aprecia 
şi recomanda tuturor cinstea, corectitudinea şi o 
continuă activitate. Pentru dobândirea celor 
sufleteşti dar şi a celor necesare pentru întreţinerea 
vieţii. Ţinuta morală şi duhovnicească a primilor 
creştini era excepţională. Ei sunt pentru lume ceea 
ce este sufletul pentru trup. Pentru marea majoritate 
a credincioşilor, Creştinismul era o vrednicie şi o 
cinste care trebuia păstrată şi meritată 11. 


Note: 

Prof. loan Rămureanu, Istoria Bisericească Universală, 
Editura Institutului Biblic şi de Misiune al Bisericii Ortodoxe 
Române, Bucureşti, 2004, p. 90. 

2Earle E. Cairns, Creştinismul de-a lungul secolelor. O 
istorie a Bisericii creştine, Editura Cartea Creştină, Oradea, 
1997, p. 78. 

3Dr. Richard Alderson, Primii creştini, o scurta prezentare, 
Editura Făclia, Oradea, 2004, p. 63. 

4Richard Foster „Disciplinele  Spirituale”, Editura 
Discipolul, Cluj Napoca, p. 192. 

SA.W. Tozer „Ce s-a întâmplat cu închinarea? O chemare 
la adevărata închinare”, Editura Perla Suferinţei, Suceava, 
2007, p. 67. 

GEare E. Cairns, op. cit., p. 78. 

7Dr. Richard Alderson, op. cit., p. 66. 

8bidem, p. 67. 

STertuliani, Apologeticum,în româneşte de Eliodor 
Constantinescu, Institutul de Editură Creştină, Râmnicul 
Vâlcii, 1930, p. 39. 

10Dr. Richard Alderson, op. cit., p. 68. 

11Prof. loan Rămureanu, op. cit., p. 97. 


13 — 


File de istorie 


Activitatea medicală în Ţara Românească 
şi în Moldova de-a lungul epocii medievale 


Titlul de medic este menţionat prima dată la data 
de 1 martie 1540, în textul slavon al scrisorii lui 
Radu Paisie unde se întâlneşte titulatura de dohtor, 
precedând forma doftor, care apare în traducerea 
moldovenească din Herodot, făcută în prima 
jumătate a secolului al XVIl-lea, dar şi la Dimitrie 
Cantemir, în Istoria leroglifică. Prima menţiune a 
termenului doftor apare în pravila moldovenească în 
1646, menţionat anterior termenului de vraci “mai 
vârtos când se va afla că vraciul este dascăl, cum le 
zic acestora, doftori”. 

În ordine cronologică, cel dintâi medic apare în 
Moldova pe vremea lui Alexandru cel Bun, şi anume 
Hermann, bacalaureatul în medicină, menţionat la 
1431 !. Tot la Suceava mai este menţionat în 1512 
şi un “magister în diversibus artibus' şi anume 
Baptisto Visentino, de profesie astrolog şi cel mai 
probabil medic. În slujba lui Ştefan cel Mare sunt 
menţionaţi pe tot parcursul perioadei de domnie cel 
puţin cinci chirurgi, şi anume: Maestro Zoane, 
anonimul din 1475, Don Brânca, trimis de împăratul 
Maximilian în 1490, un alt anonim în 1501, bărbierul 
din Buda şi Hekimul hanului tătăresc, dar când 
cunoştinţele lor nu erau de ajuns, cum a fost în 
cazul pelagrei, acesta a chemat doctori şi anume pe 
Matteo Muriano şi leronim de Cesena<. 

Cât despre [ara Românească, în aceeaşi 
perioadă nu sunt semnalaţi medici de curte, însă 
aceştia erau chemaţi când chirurgii prezenţi la curte 
erau depăşiţi de situaţiile întâlnite. Exemplu, Radu 
cel Mare este cel dintâi voievod al Ţării Româneşti 
care solicita prezenţa la curtea sa a unui medic din 
Sibiu pe o perioadă scurtă de timp. Dintre cei care 
au precedat voievodului Radu cel Mare, singurul 
care avea în mod permanent la curte un doctor şi 
anume doctorul Petru, era voievodul Mihnea cel 
Rău. 

În Moldova este semnalat în slujba domnitorului 
Petru Şchiopu fostul medic al patriarhiei din 
Constantinopol, şi anume Franciscus Domestikos 
Lascaris, domnitorul avându-l la curtea sa pe o 
perioadă cuprinsă între octombrie 1577 şi 1580, 
după care un alt medic i-a urmat, de această dată 
italian, despre care nu se ştie cu exactitate numele 
său, existând supoziţii că ar fi vorba despre Orazio 
Carrara, care vorbea la momentul morţii lui Petru 
despre naşterea fiului său. 

Şi Mihai Viteazul a avut la curtea sa câţiva medici, 
un exemplu fiind medicul elveţian loan Muraltus. 
Datorită neîncrederii voievodului în ei, astfel atunci 
când era cazul unei îngrijiri medicale acesta apela 
cu precădere la medicul grec anonim. În aceeaşi 
perioadă, găsim la curtea lui leremia Movilă un 
medic cu atribuţii de secretar pe nume losif3. 

Angajarea pe termen lung a medicilor de curte a 
venit odată cu secolul al XVII- lea, astfel că în 1627 
la Bucureşti este menţionat Doftorul cel Bătrân, în 
1628 iatros Mantos, doftorul Palamariul, Gheorghe 
Sarachino, în timp ce la Târgovişte în perioada 1635 
şi 1643 se aflau lane latro şi Dumitraşcu doftorul, iar 
în 1662 la laşi doftorul Moisi. 

Cât despre medicii de curte, Matei Basarab şi 
Constantin Şerban au avut în slujba lor odată cu 
1648 pe doctorul Giovanni Mascellini, adus printre 
altele la curtea lui Matei Basarab şi pentru 
vindecarea unei boli oculare a domnitorului, dar fără 
succes însă, după cum reiese din faptul că doi ani 
mai târziu în 1650, domnitorul cerea papei Inocent 
al X-lea “ceva moaşte sau aghiazmă” ca să îşi 
recapete vederile. 

În urma răscoalei seimenilor din 1655, acesta a 
suferit pierderi materiale grave, fiind nevoit să plece 
în capitala Turciei, acolo unde şi urmează să se 
căsătorească cu fiica doctorului Skovgaaraf. Se 
reîntoarce în ţară ca urmare a câştigurilor băneşti 
mai mari faţă de Constantinopol. Mascellini moare 
în 1675 la Galaţi, din cauza îmbolnăvirii pe drumul 
de întoarcere din Crimeea, unde fusese solicitat în 
vederea acordării de îngrijiri medicale hanului 
tătarilor?. Doctorul a fost şi autor, astfel că la 1673 
tipăreşte o carte de medicină dedicată unui anume 
Hacmet- Passia, carte cu titlul “Artis medicinam 
faciendam summarium collectore et disposatore 
loanne Mascellini Pisaurensis medico doctore . 

La laşi în aceeaşi perioadă este semnalat la 
curtea lui Vasile Lupu medicul danez a cărui fată se 
căsătorise cu medicul Mascellini şi anume Hâns 
Andersen Skovgaard, care ajunge în Moldova în 
1641, angajat cu 1500 de reali pe an, 300 reali 
cheltuieli de deplasare, tain de hrană şi întreţinere 
completă şi, poate cel mai important, dreptul de 
practică a medicinei şi în afara curţii domneşti, la 
boierii şi neguţătorii care îşi permiteau asemenea 
servicii medicale. După el a urmat un medic evreu, 

şi anume Coen, care a stat la curtea lui Vasile Lupu 
până la moartea sa în anul 1661. Alt medic 
practician a fost şi Andrei Likinios sau doftorul cel 
lăudat după cum spunea Cantemir, care s-a bucurat 
de statutul de medic al curţii până în momentul 
intrării sale în politică, fapt ce a dus la spânzurarea 
sa de către turci ca trădător în slujba venețienilor. 

Odată cu epoca domniilor cantacuzino- 
brâncoveneşti, capitala ţării s-a bucurat de prezenţa 
unui număr de medici de o deosebită valoare, 
medici ca lacob Pylarino care intră în slujba lui 
Şerban Cantacuzino în 1684, şi în 1694 este găsit în 
slujba lui Brâncoveanu pentru o perioadă de 12 ani. 
Acesta este reprezentativ pentru opera sa Nova e 
tuta variolas excitandi par transplantationem 
methodus, apărută la Veneţia odată cu anul 1715, 
fiind primul tratat medical de variolizare preventivă. 
Totodată el este de o importanţă majoră pentru 
dezvoltarea culturii medicale româneşti prin 
insistenţele sale la Cantacuzini pentru ridicarea 
celui dintâi spital din Bucureşti în 1704. 

În Moldova este semnalat loan Comnen, grec din 
Lesbos, menţionat de Dimitrie Cantemir ca fiind ce! 
mai învăţat grec aşezat la noi, acesta activând ca 
dascăl al copiilor lui Duca Vodă şi totodată 
ocupându-se cu corectura cărţilor greceşti în cadrul 
tipografiei odată cu anul 1680. Acesta a jucat un rol 
important ajutându-l pe stolnicul Cantacuzino să 
alcătuiască vestita Hartă a Ţării Româneşti, apărută 
în 1700 la Padova, şi totodată acesta l-a ajutat şi pe 
Antim Ivireanu la imprimarea cărţilor de cult, fiind 
poetul oficial care scria epigramele elogioase de la 
începutul cărţilor. Ca toţi medicii de curte, acesta a 
desfăşurat şi o oarecare activitate politică. 

Odată cu 1692 intră în slujba lui Brancoveanu 
medicul grec Pantaleon Caliarchi, având titlul de 
Doftorul cel Mare; ca şi lui Likinios, acestuia îi 
plăcea să i se adreseze cu titulatura de akestor 
(alinătorul suferințelor). Drept plată pentru serviciile 
sale la curtea domnească, acesta era plătit cu 1000 
de taleri pe an. Tot un important continuator şi 
dezvoltator al culturii medicale româneşti a fost şi 
Bartolomeo Ferrati, sosit în ţară în 1701, un om de 
o deosebită valoare cultă, care în afară de medicină, 
avea şi înclinații şi preocupări pentru istorie, după 
cum reiese şi din îndemnul dat lui Brâncoveanu să 
înfiinţeze cursurile de medicină de la Academia 
Domnească! . 

Un alt medic important este Gheorghe 
Hypomenas, grec din Trapezunt, care deşi medic, s- 
a ocupat aproape exclusiv de afaceri, fiind după 
moartea lui Brâncoveanu omul de încredere al 
familiei; totodată s-a implicat în 1712 în tipărirea în 
Veneţia a marelui lexicon al lui Varinas, dedicat lui 
Constantin Brâncoveanu. De asemenea trebuie 

menţionat şi secretarul lui Brâncoveanu şi anume 
Anton Maria del Chiaro pe care cercetări recente îl 
demonstrează că a studiat iatrofilozofia la Padova, 
care s-a remarcat prin traducerea din franceză a 
unui tratat de medicină în 1709 a unui anume Saint 
Hilaire. 

Tot în 1709 soseşte şi la Bucureşti, după cum am 
menţionat, în slujba lui Constantin Brancoveanu, iar 
după decăderea domnitorului, acesta este găsit în 
Viena sau Londra, dar fără menţiuni că ar fi încercat 
să mai practice medicina8. Primul medic public din 
principate a fost Dimitrie Caracas 1735- 1804, numit 
în 1784 "dohtor pentru trebuința obştei a poliţiei 
Bucuresti” şi medic al spitalului Pantelimon. 
Documentele vremii mai atestă existenţa a încă doi 
doctori în aceeaşi perioadă, fapt ce demonstrează 
prezenta în total a trei doctori în Bucureşti, şi anume 
Dimitrie Caracas, Constantin Dârvari, medic al 
spitalului Colțea şi Silvestru Filliti, medic al 
orfanotrofiei bucureştene. 

Cei mai mulţi medici care veneau să slujească la 
curţile domneşti româneşti îşi făceau studiile în 
ltalia; odată ajunşi aici ei nu erau rupţi de mişcarea 
medicală europeană, drept dovadă la Bucureşti 
circulau reviste de informaţie generală ca Mercure 
Hollandais, Journal de Scavans, Acta Eruditorium, 
L'Europe Savante, care odată cu sfârşitul secolului 
al XVIl-lea şi începutul secolului al XVIII-lea, 
publicau şi articole ce tratau subiecte de medicină. 
În lucrarea lui  Pylarino, apare limpede 
documentarea acestuia în materie, care apare şi în 
revistele menţionate, aparţinând Bibliotecii 
Academiei de la Sfântul Sava”. 

Odată cu instaurarea domniilor fanariote, au 
pătruns în pătura culturii medicale româneşti şi 
multe elemente greceşti de o valoare inegală, cum 
sunt iatrofilozofii, care fugeau de riscurile practicii 
medicale, periculoasă mai ales în timp de epidemii, 
multumindu-se a fi dascăli în şcoli. Drept rezultat, 
cultura a cunoscut o pantă ascendentă, în timp ce 
sănătatea publică nu a putut fi protejată 
corespunzător. Totuşi, sunt câţiva reprezentaţi 
demni de menţionat ca dezvoltatori ai culturii 
medicale şi anume un macedonean pe nume 
Dimitrie Pomperi zis Procopie, fost medic al curţii lui 
Nicolae Mavrocordat care s-a remarcat prin 
alcaturirea unei biografii a învăţaţilor greci numită 
Succinta Eruditorium Graecorum superioris et 
praesentis  saeculi Recensio, medicul Mihai 
Schendus, autorul unor cărţi de medicină, aflat la 
curtea lui Nicolae Mavrocordat, Atanasie Comnen 
Ipsilanti în Moldova, şi Petre Depasta în Ţara 
Românească, ultimii doi menţionaţi remarcându-se 
prin scrierea de cronici ale domnitorilor pe care îi 
slujeau !“. Tot un medic de o valoare importantă a 

fost şi Manasse Eliad, care s-a ocupat cu predatul 
ştiinţelor în cadrul Academiei domneşti în 1754, 
totodată semnalat ca autor al unui poem tipărit la 
Lipsca în 1781, poem de laudă pentru Alexandru 
Ipsilanti în slujba căruia se afla. 

Un alt medic important de această dată semnalat 
în cronica lui Gheorghe Şincai este Gheorghe Saul, 
despre care se menţionează că dădea lecţii de 
medicină unui tânăr ardelean; totodată este 
menţionat corespondând cu mulţi III aţi ai 
timpului, printre care şi baronul Brukenthal!!, în 
timp ce în Moldova se remarca doctorul 
Theodorachi!2. Mai necesită menţionaţi de 
asemenea ca reprezentaţi de seamă în această 
perioadă şi Exupere J. Bertin- 1741, medicul francez 
al lui Constantin Mavrocordat, Giuseppe Antonio 
Pisani- 1753, menţionat că având relaţii 
tumultuoase cu Constantin Cehan Racoviţă, cât şi 
chirurgul Lochmann 13. 

În Moldova nu se cunosc relatări despre medici 
din oraşe, după cum reiese şi din scrisoarea 
clericului polonez Marianus Kurski, episcop de 
Bacău adresată superiorilor, în care îi anunţa de 
faptul că în 1652 plecase în Polonia deoarece la 
Bacău “veaţa e foarte grea din cauza tătarilor, a 
răscoalilor ţărăneşti, şi mare lipsă de medici”1*. În 


perioada domniei lui Duca Vodă cel Bătrân, la laşi 
se găseşte un chirurg şi un medic pe nume Azario 
Cicala19, alt medic se întâlneşte tot la laşi în data 
de 15 septembrie 1662, şi anume Moisi doftorul, 
care este menţionat cumpărând o locuinţă pe Uliţa 
Strâmbă, lângă Podul Vechi, cât şi medicul leremia 

Caravela, medic al curţii lui Constantin Cantemir 16. 
Începând cu domnia Cantemireştilor, se vorbeşte 
în documente şi despre un medic cu o foarte bună 
pregătire, şi anume Andrei Lichinios, din 
Monembasia, menţionat de Cantemir ca fiind “prim 
medic” al curţii. Totodată, medicul şef al oştirii 
Moldovei, şi anume generalul Chihac, a reprezentat 
şi el un catalizator al intelectualităţii locale, el nu 
doar concentrându-se pe elitismul păturii sociale, ci 
şi militând cu convingere pentru propăşirea 
economică, socială, politică, accentuând 
necesitatea educaţiei. lacob Chihac a organizat 
primul serviciu militar sanitar şi primele spitale din 
Moldova, şi anume la laşi, Roman şi Galaţi, totodată 
publicând primul manual de Istorie Naturală în limba 
română în 1637 la laşi, cât şi primul manual 
românesc pentru folosirea sa de către soldaţii 
companiei sanitare. Tot cu ajutorul lui Chihac, 
Societatea Medico-Naturală din laşi va deveni 
promotoarea predării ştiinţelor naturale în cadrul 
Academiei Mihăilene, fondată în 1835, şi ulterior, a 
înfiinţării unei Facultăţi de Medicină în 1879. 

Toţi acesti medici au fost de o mare importanţă 
pentru drumul evolutiv al medicinei din Ţara 
Românească şi din Moldova deoarece fiecare şi-a 
adus aportul la construirea unei activităţi medicale 
constante. Aceasta a avut loc fie prin oferirea de 
informaţii medicale preţioase pentru omul de rând 
care nu avea acces de cele mai multe ori la servicii 
medicale, fie prin jucarea unui rol important în 
ridicarea de spitale şi de azile pentru laici, fie prin 
dezvoltarea culturii medicale cu ajutorul cursurilor 
de medicină, fie cu ajutorul tipăririi de broşuri sau 
tipărituri medicale pentru publicul larg. 

Cele dintâi tipărituri medicale româneşti apar 
odată cu începutul secolului al XIX-lea, ele 
reprezentând practic o metodă pentru popularizarea 
cunoştinţelor medicale, şi fiind adresate tuturor care 
ştiau să citească recomandările de igienă din 
cuprinsul lor. Ele se împleteau cu aluziile politice, 
astfel că în “Oglinda sănătăţii şi a frumuseții 
omeneşti” a lui Ştefan Episcopescu din 1829, 
împreună cu recomandările de prevenţie a bolii 
apare şi îndemnul "Să  ridicăm jugul de pe gâtul 
celor sfârşiţi şi uscați de muncă şi sărăcie” 7. Altă 
tipăritură demnă de menţionat este şi broşura 
“Douăsprezece învățături folositoare pentru femeile 
îngreunate, pentru cazul naşterii, pentru lehuze, 
pentru chipul de a urmării copiii, acei copii mici şi 
boalele lor” a doctorului Nicolae Kiriacopol din 1827, 
cât şi tipăritura lui Gh. Cuciureanu din 1847 de la 
laşi, OV uini pentru sătenii moldoveni la tâmplare 
de holeră”18. În Moldova, odată cu secolul al XVIII- 
lea au fost înfiinţate unităţi de asistenţă medicală la 
laşi, începând din 1734 când s-a ridicat un lazaret 
de ciumaţi la Măgura Iaşilor!“ (Schitul Târâta). În 
1777, se ridică Casa Doftorilor, şi se numeşte un 
doftor al oraşului cu privilegiul de a deschide şi 
farmacie. 

Odată cu perioada descompunerii feudalismului 
şi formării relaţiilor capitaliste, se constată o tendinţă 
de dezvoltare a instituţiilor cu caracter sanitar, în 
timp ce populaţia este îndrumată spre doctori prin 
afişe tipărite, drept dovadă difuzarea în 800 de 
exemplare a cărţii menţionate anterior a doctorului 
Kiriacopol “Douăsprezece învățături folositoare 
pentru femeile îngreunate” apărută în 1827 la laşi. 
Totodată, opera de 85 de pagini apărută la Moscova 
în 1835, intitulată “Descrierea medico-topografică a 
principatelor Moldovei şi Valahiei şi fortăreaţa 
Silistra, cu adăugirea unui tabel statistic asupra 
oraşului Bucureşti în 1831" reprezintă cea mai 
cuprinzătoare tipăritură monografică asupra stării 
generale sanitare a Principatelor redactată de un 
străin, implicit Dobronravov. În afara altor 
consideraţii privind apa potabilă, izvoarele minerale, 
Dobronravov vorbeşte de o climă sănătoasă cu aer 
curat în Valahia şi în Moldova, dar menţionând faptul 
că populaţia atinge rar pragul de 90 de ani, “înşişi 
locuitorii de la munte care pretutindeni se 
deosebesc prin vigoarea forței trupeşti şi un aspect 
exterior de sănătate înfloritoare, aici sunt vestejiţi şi 
slabi”, autorul dând drept cauză trândăvia, 
alimentarea cu mămăligă, consumul excesiv de 
băuturi spirtoase, mai ales de vinuri acre şi 
înţărcarea târzie a sugacilor. 

Totodată, se oferă informaţii foarte importante cu 
privire la patologia românească, informaţii ce sunt 
rar găsite în istoriografia medievală a poporului 
român, prezentând cu exactitate boli şi 

simptomatologii, cauze şi tratamente, ce în 
ansamblu redau tabloul complet al sănătăţii de pe 
ambele teritorii romaneşti. Dobronravov vorbeşte 
despre bolile specifice20 anumitor anotimpuri astfel- 
primăvara predominau febrele intermitente zilnice şi 
periodice “febres intermittentes quotidianae et 
tertianae”, vara predominau febrele remitente 
gastrice şi cu precădere febrele biliare “febres 
remittentes gastricae, biliosae”, toamna predomina 
diareea simplă sau însoţită de hemoragii 
“diarrhaeae et disenteriae” şi iarna predominau 
bolile inflamatorii “synocha cum vel sine adfectione 
variorum internorum organum et catharrhi”. 

Cea mai veche lucrare de anatomie tipărită în 
limba română este considerată “Antropologhia sau 
scurtă arătare despre om” a lui Vasici- Ungureanu, 
tipărită la Buda în 1830, dar există în istoriografie un 
text mai vechi, dintr-un calendar al lui Zaharia 
Carcalechi din 182521, purtând titlul de “Scurtă 
arătare despre om şi despre întocmirile lui. Aşezată 
de dom. Doctoru Alexandru Theodori'. Publicaţia 
contribuie la formarea tabloului terminologiei 
medicale a vremii, întâlnindu-se informaţii 
referitoare la “friguri acute, arterii, măduvă, organe, 
spongios, mucoasă, oxighen, glanduri, vase, vine, 
pori, microscop, muşcul, nevre (nervi), organ, 
pulmon, plevră, pericardion, canali, aortă, valvuri”, 
iar în ceea ce priveşte aportul filologic şi lingvistic al 
dezvoltării limbajului ştiinţific literar, se găsesc 
denumiri ca “iuțeală, pricină sau causă, părți sau 
ramuri, influx sau influenţă, comunicaţie, natură sau 
fire, materie, existenţia, plasa de îmbrăcământ, 
efect, experiment, climă, constituţie, temperament, 
electricitate, concav, cvantitate şi cvalitate, etc”. 

Odată cu feudalismul dezvoltat românesc nu se 
poate vorbi despre o adevărată legislaţie sanitară 
deoarece îngrijirea sănătăţii reprezenta încă o 
iniţiativă personală cu precădere. Ca legi sanitare în 
Ţara Românească şi Moldova, cele mai importante 
sunt pravilele tipărite la laşi în 1646 şi anume Cartea 
Românească de Învăţătură, şi cea tipărită în 1652 la 
Târgovişte, adică  Îndreptarea Legii. Marea 
importanţă a acestor pravile nu stă în caracteristica 
legislativă, ci în faptul că ele evocă pentru prima 
dată la noi pe Hipocrate şi Galen, precum şi 
încercarea introducerii unui vocabular de interes 
medical şi familiarizarea publicului cu anumite 
concepţii medicale. O timidă îngrijire medicală era 
pusă astfel în serviciul unor straturi tot mai mari ale 
populaţiei. Găsim în secolul anterior, al XVI-lea, în 
persoana medicului lui Petru Şchiopu, Franciscus 
Domestikos Lascaris, dreptul de a-şi forma o 
clientelă particulară, iar la laşi, medicul Skovgaard 
care în afara tainului de hrană, veşminte şi simbrie, 
se mai bucura şi de dreptul practicării “fuori di 
palazzo”. De asemenea este semnalat şi Constantin 

Brancoveanu, trimiţându-i lui loan Cariofil un medic 
să îl îngrijească, totodată neopunându-se practicii 
private a medicilor de care dispunea, arătând faptul 
că domnitorii se interesau de sănătatea populaţiei, 
cerând la nevoie din afara cadre medicale cu 
menţiunea specială că erau necesari pentru nevoile 
populaţiei. Cea dintâi menţiune despre o asemenea 
intervenţie este din 1564, când Alexandru 
Lăpuşneanu cerea braşovenilor un “dominum 
doctorem physicum pentru cetățeni bolnavi”. Mai 
târziu, în 1668, găsim pe Şerban Cantacuzino în 
situaţia în care îl ruga pe principele Transilvaniei să 
trimită pe doctorul Andras Pecsi de care avea 
nevoie atât el, cât şi populaţia, apel fără rezultat 
până când succesorul său, Constantin Brâncoveanu 
revine cu cererea motivând “multe boli şi nevoi 
apăsau atât intre cinurile de sus cât şi între cele de 
jos”. Scopul principal cererii prezenţei acestor 
medici era identificarea molimelor şi recomandarea 
măsurilor de prevenţie şi de intervenţie, astfel ca 
rolul lui Brâncoveanu în situaţia dată era de 
organizare a unei asistenţe sanitare, atât civile cât şi 
militare. Odată cu dezvoltarea oraşelor medievale s- 
au ridicat în Moldova şi în Ţara Românească 


instalaţii edilitare igienice, astfel că de exemplu în 
perioada domniei lui Ştefan cel Mare au fost 
construite fântâni, rezervoare de apă, jgheaburi de 
scurgere pentru dejecţii, etc. De asemenea s-au 
creat şi instituţii de asistenţă socială, Ştefan cel 
Mare fiind unul dintre iniţiatorii acestora, constituind 
Breasla Calicilor, într-un cartier din laşi, existând o 
instituţie de acest gen şi în timpul domniei lui Petru 
Rareş, şi anume o mahala a calicilor la Roman, în 
timp ce în Ţara Românească găsim în vremea 
domniei lui Matei Basarab un hrisov care întărea 
privilegiul satului Măţăul de Jos în Muscel, prin care 
se recunoştea scutirea de dări în schimbul acordării 
de îngrijiri medicale oferite săracilor şi bolnavilor 
invalizi din Câmpulung. Înfiinţarea primelor spitale a 
avut drept bază necesităţile sanitare crescânde ale 
societăţii, astfel că odată cu a doua jumătate a 
secolului al XVIII-lea apar în Ţara Românească şi în 
Moldova începuturile unei centralizări sanitare, 
reformele sanitare ducând la înfiinţarea primelor 
forme propriu- zise mai bine puse la punct de 
organizare a asistenţei sociale şi sănătăţii publice, 
coincizând cu perioada procesului de destrămare a 
feudalismului şi începutul capitalismului. Astfel, 





Casa prof. Al. Nanu, monument istoric (sec. XIX), reședință cu prăvălie la stradă, locuită la 
sfârșitul secolului al XIX-lea de familia avocatului pașoptist Nicolae Nanu. Casă memorială a fiului 
său, Alexandru Nanu, profesor și fondator al Liceului I.C. Brătianu, primar și prefect de Argeș. 

apare Epitropia Obştirilor înfiinţată de Alexandru 
Ipsilanti în 1775, ocupându-se cu asistenţa sanitară 
şi socială, mai precis ocupaţia principală fiind aceea 
de îngrjire a orfanilor, totodată având atribuţii 
edilitare, ocupându-se cu controlul medicilor şi al 
farmaciilor. Epitropia era subvenţionată dintr-un 
impozit plătit de breslele meşteşugăreşti, boieri şi 
mănăstiri, fondul având denumirea de Casa Milelor. 
Din faptul că era asigurată prin această Casă a 
Milelor şi asistenţa la domiciliu se dezvoltă ulterior, 
declanşând fenomenul apariţiei primelor posturi de 
medici publici orăşeneşti din Ţara Românească. 

În Moldova, în timpul domniei lui Grigore Ghica, 
apare Casa Doftorilor, din fondurile căreia se 
urmărea plata unui medic de oraş, a unei moaşe cât 
şi cheltuielile necesare ridicării unei farmacii 
orăşeneşti la laşi. Interesul pentru problemele de 
natură medicală cu care se confrunta populaţia 
arătat de intelectualitatea celor două ţări este 
reprezentat în prima instanţă de Dimitrie Cantemir 
care în timpul studiilor sale la Academia Patriarhiei 
Ortodoxe din Constantinopol, a urmat şi cursurile de 
medicină redate acolo de Alexandru 
Mavrocordat Acest prim contact cu ştiinţa 
medicală l-a influenţat dezvoltându-i interesul pentru 
această ramură, astfel că în Descrierea Moldovei el 
relatează despre molimele care se găseau pe 
teritoriul moldovean, cu precădere de ciumă şi 
tifosul exantematic, cât şi despre descântece în 
capitolul al II-lea şi rolul vindecător al căluşarilor. De 
asemenea, în Istoria Imperiului Otoman, Cantemir 
relatează despre tehnica operaţiei de hernie 
inghinală iar o viziune asupra medicinei practicată 
pe teritoriul ţărilor noastre este oferită în /storia 
leroglifică. Un rol important l-a avut în învăţământul 
medical stolnicul Constantin Cantacuzino care a 
făcut posibilă introducerea cursurilor de medicină 
teoretică de la Academia Domnească din 
Bucureşti23 Cursuri asemănătoare din capitala 
Ţării Româneşti au fost predate şi la laşi de către 
Nicolae Kerameus în cadrul Colegiului Local, drept 
dovadă, o copie a cursului lui datată 1682, numită 
“Expunere pe scurt a părţii teoretice din cursul de 
medicină”. Despre aceste cursuri de medicină 
găsim relatări şi în opera doctorului Alexandru 
Helladius, şi anume “Medica studia în has 
Gymnasiis, vel universitatulis ut ita loquar, şi 
Bucarestium excipies, plane ignorantur” afirmaţie 
clară că la Bucureşti se preda medicina. 

De la vechiul aforism “medicina este o artă care 
vindecă uneori, uşurează adesea şi consolează 
întotdeaua” drumul evolutiv al activităţii medicale a 
căpătat în timp nuanţe majore de dezvoltare, 
medicina medievală românească întotdeauna 
urmărind îmbunătăţirea calităţii sănătăţii societăţii 
medievale. 

Imagini din istoria hranei 


De departe, despre hrană s-a scris și se scrie tot 
mai mult de câteva decenii încoace. Treptat, 
cercetarea s-a conturat într-un domeniu de sine 
stătător. De altfel, la fel de mult pe cât se scrie, 
despre hrană se și vorbește. Francois Talleyrand, 
celebrul diplomat și om politic francez, spunea că 
vinul, de îndată ce este simţit cu ochii, urechile și 
nasul, nu trebuie încă gustat. Întâi să se vorbească 
despre el. Cu toate că ultimele secole ne-au pus în 
fața unor separări tot mai accentuate între eu și 
celălalt, între diferitele grupuri, organizate sau nu 
(concepte precum etnia, statul, națiunea, religia și 
altele), mai toate construind argumente bazate pe 
ceea ce ne diferențiază, arta culinară a reușit mai 
mereu, în toate timpurile, să arate ceea ce ne 
unește. Putem afirma, fără să greșim, că e aproape 
imposibil să identificăm și să definim bucătării 
naționale; cel mult, unele diferenţe pot fi regăsite în 
valori culinare regionale. Oamenii, ideile și 
obiceiurile lor interacționează constant și cel puţin în 
arta culinară creează un „sincretism” fascinant. 
Ceea ce punem în mâncare, cum o gătim și cum o 
mâncam, cu ce ustensile, ce tipuri de 
comportamente ne caracterizează, pe ce așezăm 
hrana, la ce oră mâncăm, cine găteşte (bărbatul sau 
femeia), ce gusturi preferăm și multe altele sunt 
toate elemente ale artei culinare care au cunoscut o 
evoluţie în timp și spaţiu pe care o putem descrie nu 
ca pe una liniară, ci mai degrabă ca pe una 
sinusoidală (din vreme în vreme, obiceiurile cad în 
uitare și apoi reapar). De-a lungul timpului, unele 
resurse culinare au parcurs drumul de la respingere 
la acceptare, cartofii fiind poate unul dintre 
exemplele cele mai cunoscute pentru evul mediu 
occidental. Cât de utilă și cât de interesantă ar fi o 
istorie a gastronomiei prin prisma alimentelor 
respinse și damnate! 

Una dintre caracteristicile principale cu care toţi 
istoricii încep să fie de acord, atunci când vorbim de 
conceptul de civilizaţie și de aparaţia ei, strâns 
legată de hrană, este aceea a obținerii resurselor 
necesare vieţii cotidiene prin mijlocirea actelor de 
comerț. Pe durata mai multor milenii, majoritatea 
populației își obținea hrana din ceea ce putea cultiva 
în gospodăria proprie, piața fiind prezentă în 
alimentația oamenilor într-o proporție mai mică, 
comparativ cu elitele politice și financiare. Motiv 
pentru care în studierea istoriei gastronomiei se 

impune o abordare diferită, orientată către 
categoriile sociale și diferențele de avere, statut 
social, sex etc. Cei care dispuneau de resurse 
financiare mari își aduceau de oriunde produsele 
culinare preferate și nu doar atât: se știe că existau 
mâncăruri considerate a fi potrivite doar pentru “cei 
distinși”, așa cum unele erau potrivite pentru plebe. 
Civilizaţiile mari ale istoriei au exportat valorile lor 
teritoriilor vecine, indiferent de natura relaţiilor 
existente și cu siguranță imperiile au dus mai 
departe și rețetele și obiceiurile lor gastronomice. 

Nu puţini sunt cei care, parafrazând dictoane mai 
vechi ale civilizaţiilor umane, afirmă că restaurantele 
ar fi trebuit inventate, dacă ele nu ar fi existat. 
Restaurantele sunt cele care transformă un impuls, 
o nevoie de bază (hrana) într-un ritual civilizaţional 
care include, totodată, ospitalitatea şi imaginaţia. 
Lumea imaginarului unei bucătării care pregăteşte o 
masă publică (han, tavernă, restaurant, covrigărie 
etc.) reprezintă un adevărat univers, deschis 
abordărilor pluridisciplinare. Modelele culturale sunt 
numeroase şi îmbină materialul (mese, scaune, 
locaţie, cuptoare şi alte aparate şi echipamente de 
gătit), estetica (ambianța  camerei-muzica, 
dispunerea mobilei etc., culorile, diferenţa dintre 
căldură şi frig, inclusiv în privinţa felurilor de 
mâncare, vestimentația celor care participă la 
masă), ingredientele folosite (calitatea, cantitatea, 
natura lor - proaspete sau păstrate în anumite 
condiţii, de dulce, de post sau conform unui regim 
specific), gustul mâncărurilor (combinaţii între acru, 
dulce, sărat, amar) etc. Locurile de luat masa în 
oraş pot fi cercetate şi analizate şi prin intermediul 
așteptărilor. Atât cele ale celor care gătesc şi 
pregătesc felurile de mâncare, cât şi cele ale 
consumatorilor. Cine, cum şi ce găteşte sunt 
întrebări de al căror răspuns depinde succesul unei 
afaceri. De asemenea, aceste locaţii publice au avut 
întotdeauna şi conotaţii etnice, întregul concept fiind 
construit potrivit caracteristicilor culturale ale 
respectivelor etnii (feluri de mâncare, ambianţă, 
estetică a artei culinare etc.). 

O istorie a evoluţiei hranei de la stadiul de simplă 
satisfacere a nevoii fizice de a mânca până la 
ceremonialul culinar din epoca noastră, cu alte 
cuvinte de la foame la artă culinară aduce în atenţia 
cercetătorului istoric un teritoriu fascinant în care 
culturi şi naţiuni se definesc reciproc de-a lungul 

timpului şi în care deprinderile, gusturile, felul de 
preparare al hranei se modifică, în timp ce principiile 
gastronomice se păstrează. Hrana şi felul în care 
este ea pregătită a reprezentat unul dintre 
momentele esenţiale pentru evoluţia speciei umane 
(atunci când omul începe să îşi pregătească hrana 
şi mai apoi felul în care o pregăteşte). Considerată 
a fi un lucru nenatural, hrana a fost inclusă de 
medicii şi filosofii antichităţii între factorii vieţii care 
aparţin lumii artificiale. Ea se transformă în cultură 
atunci când este produsă, preparată şi mai ales 
consumată şi devine un element concret, definitoriu, 
al identităţii umane, precum şi un mod efectiv de a 
exprima şi transmite această identitate. 

Pe drept cuvânt, Raffaella Sarti se întreba ce 
mesaje ar transmite și ce parte a unei lucrări ar 
scoate în evidenţă, dacă volumul său dedicat istoriei 
culinare moderne occidentale ar fi un tablou. Cum 
ar fi ales titlul și capitolele? Și oare ce mesaj ar 
răzbate din toate paginile scrise? Cu câteva decenii 
înainte, Fernand Braudel, în monumentala scriere 
dedicată cotidianului, se întreba în același mod: În 
fond, prea multe lucruri de spus. Şi, atunci, în ce fel 
să le spui?. Istoria hranei în evoluţia ei, firească sau 
nu, se confundă cu istoria civilizaţiilor umane din 
ultimele milenii. Într-o cercetare care dă dovadă de 
o putere de sinteză admirabilă, Tom Standage ne 
invită la o excursie prin istoria lumii, prin prisma 
influenţei hranei asupra dezvoltării societăţii umane. 
Tot el, într-o altă carte, una a cărei savoare este cu 
greu egalabilă, ne aduce în atenţie faptul că în 
fiecare epocă istorică, așa cum sunt ele structurate 
de specialiști în ultimele secole, civilizațiile umane 
și-au ales o băutură reprezentativă. Rând pe rând, 
berea, vinul, băuturile distilate, cafeaua, ceaiul, 
coca-cola, au ţinut şi ţin (pentru ultima) rol de simbol 
pentru epocile istoriei. Hrana este viață. Dar hrana 
este și bogătie și controlul ei este putere. 

Aproape de fiecare dată, succesul social și 
comercial al uneia dintre băuturile menţionate mai 
sus este influențat și de faptul că multă vreme 
sursele de apă potabilă erau contaminate. Astfel 
încât băuturile care se realizau prin fierberea apei 
sau care conţineau un grad mai ridicat de alcool sau 
unele substanțe care combăteau/rezistau mai bine 
microbilor erau preferate și din nevoia de a înlocui 
apa. Drumul de la nevoie la plăcere și mai apoi la 
dependenţă nu era niciodata prea lung. Aceste 
băuturi- în antichitate considerate băuturi divine- 
sunt, rând pe rând și adesea în același timp 
instrument de plată, monedă de schimb, remedii 
medicale, inclusiv pentru depresiile cauzate de viața 
dificilă, hrană (apreciate pentru caloriile lor sau 
pentru cafeina, în cazul ceaiului și al cafelei etc.), 
muză; consumate pentru a marca evenimente 

vesele sau triste, încheierea unor afaceri, tratate 
ș.a.m.d. 

În antichitatea orientală, în special Mesopotamia 
și Egipt, berea a fost mereu la loc de cinste, fiind, 
treptat, consumată de toată populaţia, sortimentele 
ei nefiind deloc puţine ca număr. Ușor de produs, 
pentru că, spre deosebire de alte produse, cerealele 
rezistau multă vreme, dacă erau depozitate 
corespunzător, berea a devenit, alături de pâine, 
simbolul culinar al epocii. S-a scris că berea era 
pâine în formă lichidă, iar pâinea era bere în formă 
solidă. Până la dezvoltarea olăritului și a tehnicilor 
de păstrare vreme îndelungată, vinul nu a fost o 
băutură ”interesantă” pentru antici. În lumea greacă, 
însă, și apoi în cea romană rolul berii este luat de 
vin. Cu aceleași scopuri, în aceleași moduri. Cu mici 
diferențe. Vinul produs de greci și distribuit oriunde 
influența comercială greacă putea pătrunde este şi 
o parte esenţială a ritualului de socializare din cadrul 
întâlnirilor de tip symposia, unde, potrivit unor 
norme bine definite, acesta era băut cu apă (uneori 
în proporţii mai mari de 50%). Pentru greci și mai 
apoi pentru romani, era un semn al civilizaţiei înalte 
să bei vinul cu apă și nu sec, așa cum faceau alte 
popoare. Primele mărturii ale cultivării viței de vie și 
ale producerii vinului sunt legate de zona munţilor 
Zagros, pentru ca în mileniul |, asirienii să îl 
transforme, datorită greutăţii producerii lui în zonele 
stăpânite de ei, într-o băutură care simboliza 
puterea și statutul social al celui care își permitea să 
cultive vița de vie sau să importe vinul. În lumea 
romană, toată lumea bea vin, însă el nu avea 
aceeași calitate pentru toţi. De la cel mai scump 
sortiment, cel Falernian, până la vinul de Lora- cel 
mai ieftin, exista o variantă pentru fiecare, în funcție 
de statutul social și de avere. De altfel, la marile 
ospețe, vinul servit diferea de la o categorie socială 
la alta. 

Evul mediu european a continuat într-o oarecare 
măsură perceptele culinare ale lumii antice greco- 
romane, cu toate că pentru o bună perioadă de timp 
calitatea produselor culinare consumate a scăzut 
considerabil în defavoare cantităţii, de data aceasta 
nevoia de hrană fiind mai importantă decât arta 
culinară. Cunoscută de mesopotamieni, dar reluată 
de arabi și utilizată pe scară largă de europeni în 
noile lor colonii din Africa și din Americi, distilarea a 
schimbat definitiv istoria culinară a omenirii. Pentru 
început, datorită gradului ridicat de alcool care făcea 
băutura mai bună decât apa contaminată, aceste 
"ape ale vieţii” au fost consumate tot mai des, treptat 
dând naștere, inclusiv lingvistic, băuturilor 
prezentului: whiskey (uisge beatha), brandy (burnt 
wine, branntwein, brandywine) etc. De asemenea, 
rolul lor de instrument de plată în colonii a devenit 

fundamental, de îndată ce romul a reprezentat și 
instrument de plată și drog pentru indienii 
nordamericani și variantele sale de "coktail” (rom cu 
lămâie/lime)- excelente pentru marinarii care 
sufereau mereu de lipsa vitaminei C- băutura 
preferată a tuturor marinarilor și instrumentul cel mai 
la îndemână pentru controlarea sclavilor din Africa și 
a plantațiilor de trestie de zahăr. 

La mijlocul secolului al XVII-lea, cafeaua devine 
băutura favorită a europenilor, pentru că asigură 
energia necesară muncii și trezește oamenii din 
secolele de beție ale trecutului. Cafeaua, acest "vin 
al islamului” este un fel de „deșteptător” care anunţă 
secolul raţiunilor. Potrivit tradiţiei, cafeaua începe să 
fie produsă și băută oarecum accidental în Yemen în 
secolul al XV-lea, iar dezvoltarea ei în băutură este 
pusă pe seama lui al-Dhabhari. Până ca olandezii 
să înlăture monopolul arab în 1690, cultivând 
produsul în Java şi aducând cafeaua în Europa prin 
Roterdam și până când și Franţa, între 1730-1740, 
datorită perseverenţei lui de Clieu care își face o 
plantație proprie în Martinica, obţine prin resurse 
proprii râvnita băutură, producerea şi 
comercializarea ei era un secret arab. Din secolul al 
XVIII-lea, marile puteri europene își dezvoltă 
plantaţii proprii și, chiar dacă în epocă cunoscătorii 
considerau mai bună cafeaua arabă, aceasta din 
urmă pierde definitiv lupta economică pentru 
supremație. 

O sursă de cercetare pentru istorici este fără doar 
și poate cea a tuturor încercărilor statelor — cu rol 


economic și ghidate de diferite interese- de a 
controla comerțul cu aceste băuturi, fie prin 
creșterea sau scăderea taxelor, fie prin interzicerea 
consumului lor, așa cum s-a întâmplat cu cafeaua, 
indiferent că spaţiul geografic era musulman sau 
creștin. Și mai mult chiar; a fost nevoie ca papa 
Clement al VII-lea, în 1605, să consume cafea și să 
o decreteze bună de băut pentru ca acuzele 
religioase la adresa ei să înceteze. E drept, 
începând cu secolul al XVIII-lea, cafenelele, din ce 
în ce mai numeroase în marile orașe europene, 
devin prin excelenţă locurile care produceau cea 
mai vie activitate umană. În unele dintre cafenelele 
europene se lucra, se primea corespondenţa, se 
țineau întâlniri de afaceri etc. Ele devin de altfel şi o 
reţea de internet, informaţiile circulând cu rapiditate 
între ele. Motiv pentru care cafenelele sunt privite cu 
suspiciune de către autorităţi, cumva, pe bună 
dreptate, dacă amintim faptul că din fața unei 
asemenea instituții a fost ţinut discursul care a 
inflamat spiritele deja agitate ale parizienilor şi care 
a dus la declanșarea teribilei revoluţii care a încheiat 
secolul al XVIII-lea. 

Epoca modernă britinică pusă sub semnul 
marelui imperiu maritim colonial este guvernată cu 
siguranţă și de consumul de ceai. Imperiul deasupra 
căruia soarele nu apunea niciodată și care încet, 
încet punea bazele revoluţiei industriale este cucerit 
de către ceai datorită beneficiilor sale asupra 
sănătăţii și vitalităţii. Emblemă a Britaniei și a 
civilizaţiei sale din ultimele două secole, consumul 

de ceai este artă în China, India și Japonia de 
milenii. Ceaiul este la mare preţ în China dinastiilor 
Sung și Tang, pentru a decădea pe durata ocupației 
mongole și a reveni în timpul dinastiei Ming. 
Cerinţele financiare ale Chinei pentru ceaiul dorit de 
britanici duce în prima parte a secolului al XIX-lea la 
războiul opiumului. Pentru a evita plata directă, nu 
în produse, britanicii susțin din umbră comerțul 
ilegal cu opium care duce la dependenţă în rândul 
chinezilor și care îi împinge pe aceștia la război (cu 
banii obținuți din comercializarea opiumului pe piața 
chineză, britanicii plăteau ceaiul) și la deschiderea 
pieţelor sale comerciale după pierderea acestuia în 
favoarea puterilor europene. 

Există numeroase și variate modalități în care 
pasionatul de istorie se poate apleca asupra 
trecutului, concentrând atenţia sa asupra politicii, 
războaielor, religiei, dezvoltării artelor și tot astfel. 
Ton Standage ne propune o altă abordare, prin 
prisma hranei și a tuturor transformărilor pe care le- 
a cauzat şi pus în mișcare. De-a lungul istoriilor 
omenirii, hrana nu a fost doar o nevoie care se 
cerea satisfăcută. Din contră, mâncărurile și 
băuturile lumii au acționat ca un catalizator social 
care au aruncat într-un creuzat geopolite 
internaţional culturi și civilizaţii mai vechi și mai noi. 
Toate aspectele vieții cotidiene, în toate formele lor 
sociale, indiferent de categorii au fost și sunt supuse 
influenţei hranei, în toată evoluţia ei sinusoidală de 
la nevoie la artă. Istoria gastronomiei se identifică în 
mare măsură cu cea a omului și a civilizațiilor. 
Nicidecum progresele culinare nu au fost 
întâmplătoare, ci urmarea firească a unei evoluţii 
continue şi sigure a dezvoltării prelucrării resurselor 
naturale pentru îmbunătăţirea condiţiilor de viaţă. 
Treptat, presupunem noi, în anumite zone ale lumii 
(spațiul geopolitic al Semilunei Fertile, fiind unul 
dintre exemplele cele mai întâlnite), comunitățile 
umane au renuţat parţial la stilul de viață nomad de 
tip culegător-vânător, datorită câmpurilor cu cereale 
apărute natural care le ofereau o altă sursă de 
hrană, mai stabilă și mai rezistentă în timp. După o 
vreme, oamenii au devenit sedentari și au cultivat 
singuri aceste cereale, producând astfel variate 
feluri de mâncare. Hrana gătită este considerată 
primul element care validează existenţa unui proces 
civilizațional în cadrul grupurilor umane. 

Aceste grupuri umane, așezate în jurul unor zone 
fertile pentru agricultură, se dezvoltă, își creează 
reguli, fac comerț unele cu altele și cresc în 
importanță, putere și bogăţie. Observă natura 
pentru a reuși să obțină cele mai bune recolte, 
dezvoltă sisteme de irigaţii, asigură o rețea de 
producţie, distribuţie și depozitare a cerealelor, 
generează un aparat fiscal care conduce în timp la 

apariţia scrisului și la dezvoltarea instituţiilor statale. 
Ritualurile agricole devin religii, unele feluri de 
mâncare sau băutură sunt folosite ca instrument de 
plată, astfel încât hrana era bogăţie și controlul 
resurselor de hrană era putere. În trecut și acum, 
hrana unește prin comerţ toate popoarele lumii, fiind 
la originea amestecului de culturi și civilizații. 
Gastronomia a fost și este un adevărat câmp de 
bătălie care ilustrează pentru fiecare timp și pentru 
fiecare spaţiu geografic, politic și cultural, crizele 
morale, dezvoltările științifice, obiceiurile cotidiene. 
În numele unor produse culinare (desigur pentru 
obținerea unor surse noi de aprovizionare, pentru 
dezvoltarea unor noi rute comerciale, pentru 
crearea și menţinerea unor monopoluri și tot așa), 
au curs râuri de cerneală în tratate presupus 
științifice, s-au dat legi fiscale care creșteau sau 
scădeau impozite sau inventau altele, au fost 
acordate și retrase drepturi comerciale, au fost 
inventate companii, au fost modificate religii și mai 
ales purtate războaie. Cu menţiunea că acestea din 
urmă au fost de fiecare data influențate de 
capacitatea comandanților militari de a reuși să își 
aprovizioneze cu hrană soldaţii și să facă în așa fel 
încât transportul ei să nu îngreuneze deplasarea 
armatelor. 

Prelucrarea hranei duce la legături indisolubile 
între gastronomie și tehnologie, începând cu cele 
mai vechi aspecte culinare cunoscute- cultivarea 
porumbului, orezului, grâului. În aproape toate 
cazurile, oamenii au favorizat cultivarea unor soiuri 
modificate ce garantau rezistenţa la factori naturali, 
producţia în anumite perioade și anumite cantități 
etc., toate determinând schimbări negative pentru 
plante, dar benefice pentru comunitățile umane. 
Aceleași modificări naturale au fost produse și 
animalelor domesticite care, în timp, au pierdut 
multe dintre avantajele lor fiziologice din vremea în 
care trăiau în sălbăticie. Pe măsură ce secolele 
treceau, oamenii, plantele și animalele domesticite 
deveneau tot mai dependente unele de altele . 

Din punct de vedere istoric, mulți cercetători, 
indiferent de natura specializării lor, și-au pus 
numeroase semne de întrebare cu privire la 
motivele pentru care oamenii au renunţaţ la stilul de 
viață culegător-vânător în favoarea celui sedentar, 
bazat pe cultivarea plantelor și creșterea animalelor, 
în condiţiile în care acesta din urma este mai dificil, 
mai sărac nutritiv și presupune o cantitate mult mai 
mare de timp. Studiile antropologice și nu numai au 
arătat că vănătorii-culegători erau mult mai sănătoși 
decât agricultorii şi lipsa hranei nu poate să 
reprezinte un motiv real pentru o asemenea 
schimbare. În afara reducerii staturii, agricultorii au 
început să sufere în timp de deficienţe de vitaminele 

D și C și mai ales anemie, fără a mai adăuga 
nelipsitele probleme dentare, boli precum malaria și 
afecţiuni variate ale sistemului osos. Schimbările 
climatice constante făceau solurile neproductive din 
punct de vedere agricol până acum câteva mii de 
ani, în timp ce în anumite zone abundența florei și a 
faunei transforma culegătorii-vânători în grupuri 
predispuse să rămână mai multă vreme în aceleași 
locuri. Aceștia sunt câţiva dintre factorii ce pot 
explica modificarea stilului de viață amintit mai sus, 
fără a se sugera ideea că vănătorii-culegători au 
dispărut definitiv. Fără doar și poate cele două stiluri 
de viaţă au coexistat. Credem că această 
schimbare majoră nu a fost neapărat o decizie 
conștientă, asumată, ci mai degrabă o sumă de 
alegeri specifice, depinzând de diferitele realităţi ale 
momentului, nicidecum dintr-o dată, ci treptat, într-o 
evoluție graduală. De altfel, existenţa și în prezent a 
unor populaţii sedentare de vănători-culegători 
demonstrează că  sedentarismul nu implică 
neapărat agricultura, ci cel mult predispune la 
aceasta. Începând cu vremurile în care în anumite 
zone agricultura devine majoritară independent 
unele de altele (Orientul Apropiat, China, America 
de Sud și Centrală), se constată pe baza surselor 
istorice că în scurtă vreme ea s-a extins în mai toate 
colțurile lumii, propunând istoricului o nouă dilemă: 
fermierii au migrat sau agricultura a fost cea care s- 
a dezvoltat și în alte arealuri geografice, așa cum se 
întâmplase în cele amintite mai sus? Probabil că 
ambele, în măsura în care dovezile descoperite 
până acum arată cum în unele spații geoistorice 
populaţii de  culegători-vânători au devenit 
agricultori, în timp ce migrațiile acestora din urmă 
pot fi urmărite prin dezvoltarea agriculturii în teritorii 
noi și prin studiile de lingvistică ce le validează. 
Nimic din agricultura de ieri și de azi nu este 
natural. Niciunul dintre animalele domesticite de om 
nu se mai găsește în sălbăticie în așa formă și nu ar 
mai supravieţui acolo (nu foarte ușor, cel puţin). 
Intervențiile artificiale umane asupra hranei l-au 
schimbat atât pe el înșuși, cât și flora și fauna. Prin 
practica agricolă, în vechile așezări antice, surplusul 
de hrană care a apărut, a fost colectat de unii și a 
permis apariția altor grupuri sociale care nu erau 
obligate să muncească pământul și care și-au 
atribuit alte roluri şi care au putut plăti scribi, soldați, 
crea religii, construi clădiri, desfășura afaceri, purta 
războaie etc. Totul pentru că o populaţie majoritară 
agricolă se asigura prin munca ei că există 
suficientă hrană pentru toţi. Potrivit studiilor 
antropologiilor din secolul trecut care au petrecut 
mai mult timp cu triburile de culegători-vânători care 
încă mai existau, în esenţă aceștia au protejat 
mereu ideea de colectivitate, construind reguli de 

conviețuire prin care niciunuia dintre ei nu i se 
permitea să fie arogant, superior, să deţină posesii 
personale și tot așa. E drept, viața nomadă 
restrânge prin natura ei numeroase posesii 
individuale. Supravieţuirea grupului depindea de 
unitatea sa și de capacitatea fiecăruia de a renunţa 
la pradă în favoarea celui de lângă el. 

Fundamentale pentru istoria culinară europeană 
a ultimilor două milenii au fost mirodeniile (a căror 
denumire provine din latinescul species, 
semnificând produse de lux, exotice, pentru care 
taxele vamale se ridicau la sume considerabile), 
care au influențat considerabil istoria financiară și 
politică a Europei medievale. După căderea 
Imperiului Roman și, evident, scăderea importului 
de mirodenii din India şi China (ajuns mare povară 
financiară pentru romani pe durata imperiului), în 
perioada medievală comerțul cu aceste misterioase 
produse a fost sub control arab. Tot acest timp, arta 
culinară europeană era tributară mirodeniilor 
(piperul și scorțișoara, în special), nu atât pentru 
valoarea lor nutritivă, nici pentru aroma care ar fi 
putut acoperi gustul neplăcut al unor produse din 
carne, ci mai degrabă pentru exotismul și misterul 
care le înconjura. Pe ele și felul lor de producție, 
precum și ţările din care proveneau. Spre finalul 
evului mediu, expedițiile militare portugheze și 
spaniole (Vasco da Gama, Bartolomeo Diaz, 
Cristofor Columb, Magellan și alţii), au avut ca scop 
găsirea unor noi drumuri spre acele teritorii în care 
creșteau piper şi scorţişoară (şi desigur multe altele) 
și stabilirea unor noi rețele comerciale care să 
îmbogăţească noile imperii europene. Reușitele 
maritime ale acelei perioade au schimbat cu totul 
istoria lumii și, implicit, și pe cea culinară. Europenii 
nu au găsit piper atât de repede cum își doreau; 
portughezii au pus bazele unei rute comerciale, dar 
blocadele lor economice și militare, din cauza 
resurselor limitate, nu au fost eficiente pe termen 
lung (însă au fost mult mai eficient folosite mai târziu 
de olandezi și mai ales de britanici). Comerţul pe 
vechile drumuri comerciale ale mirodeniilor a fost 
pentru arabi o resursă prin care și-au asigurat 
existența și mai apoi și-au "exportat" religia, știința 
ș.a. Când în secolul al XVII-lea, olandezii, prin forță 
militară, au obţinut controlul asupra comerțului cu 
mirodenii, acesta intrase pe tărâm european într-un 
declin care continuă și astăzi. De îndată ce misterul 
originii mirodeniilor fusese descoperit, acestea nu 
mai erau la fel de interesante, exotice, demne de a 
fi deţinute și folosite. 

Expediţiile geografice din secolul al XVI-lea au 
adus pe mesele europenilor o alternativă la piper 
(chili), precum şi o mulţime de alte produse, dintre 
care câteva vor schimba definitiv istoria culinară şi, 

prin urmare, istoria lumii: ceaiul, ciocolata, cafeaua, 
porumbul, roșia, cartoful, zahărul. În privința 
ultimului dintre ele, zahărul, datorită procesului de 
producere care necesita muncă manuală, vreme de 
patru secole, milioane de sclavi au fost cumpăraţi cu 
bunuri europene din Africa pentru a munci pentru 
marile puteri europene pe plantațiile lor de trestie de 
zahăr din Americi, de unde produsul finit era adus 
apoi pe continentul european. Un al doilea triunghi 
comercial care lega zahărul de Europa era construit 
în jurul melasei (resturile rămase din procesul de 
producţie al zahărului) care era utilizată în 
realizarea romului și a grogului și apoi a altor 
produse distilite cu care populațiile de sclavi și cele 
de nativi nord-americani au fost drogate și ținute 
sub control și mai ales cumpărate (cu rom erau 
cumpăraţi sclavi africani tocmai pentru a produce 
zahăr și tot așa). Aceste băuturi au servit, după cum 
ne arată istoria, în spaţiile amintite mai sus și ca 
monede de plată și ca instrument de schimb. 
Renegat, demonizat, cartoful a așteptat trei 
secole până când europenii să fie dornici să îl 
consume în diferite rețete culinare. Foametea, 
sărăcia, războaiele și politicile guvernamentale au 
făcut ca până la finalul secolului al XVIII-lea Europa 
să se “predea” cartofului; capitulare periculoasă 
însă, întrucât, deși a contribuit și el la menţinerea 
unei surse stabile de hrană și la creșterea 
populaţiei, în anumite momente ale istoriei, datorita 
monoculturii sale și-a arătat și reversul (a se vedea 

marea criză irlandeză de la jumătatea secolului al 
XIX-lea). Dialogul culinar dintre America şi Europa 
care a urmat evenimentelor complexe începute în 
secolul al XV-lea și continuate în următoarele a fost 
unul pavat cu influențe în ambele direcţii. Terenul 
pierdut de catolicism în Europa ca urmare a 
reformei protestante este “recuperat” în Americi, 
prin intermediul ordinelor religioase și a deciziilor 
luate în cadrul întâlnirilor desfășurate la Conciliul de 
la Trento. lezuiţii au exportat zahăr și cafea, au 
organizat mari plantaţii agricole, au introdus în 
Africa și vândut porumb și manioc. Tot ei au fost 
multă vreme implicaţi în producerea și 
comercializarea ciocolatei. Recoltele lor din 
Guatemala și Amazon erau transportate în sudul 
Asiei, Spania și Italia. 

La fel de numeroase sunt însă şi exemplele 
alimentelor ne-europene care nu au fost adoptate 
de bucătăria occidentală. Uşurinţa acceptării unora 
dintre deliciile de mai sus s-a datorat 
contemporaneităţii lor cu teoretizarea sistemului 
umoral. Mai precis, aceste produse au ajuns pe 
piaţa europeană mai întâi ca medicamente şi abia 
mai târziu ca hrană. Un caz tipic pentru cele 
enunțate mai sus este reprezentat de utilizarea 
zahărului. Succesul său în Europa, începând din 
secolul al XVII-lea, a produs o adevărată revoluţie 
culinară. Majoritatea reţetelor medievale conţineau 
atât ingrediente picante, cât şi dulci, lăsând de cele 
mai multe ori compoziţia finală la alegerea 

bucătarului. Prin utilizarea în cantităţi din ce în ce 
mai mari a zahărului, dulcele a început să dispară 
din reţetele felurilor principale de mâncare şi să îşi 
găsească loc în alte produse, doar dulci, consumate 
separat de acestea. Distincția a reprezentat sfârşitul 
vechii tradiţii a sosurilor puternic aromate şi a 
condimentelor şi apariţia unei noi bucătării - haute 
cuisine. 

O altă modalitate de cercetare istorică a felului în 
care hrana a influenţat evoluţia umană este 
înțelegerea rolului fundamental pe care l-a jucat în 
procesul de logistică militară. Fără o aprovizionare 
cu hrană pentru soldaţi și animale, orice armată se 
putea deja socoti învinsă. În războaie, cea mai 
puternică armă a reprezentat-o foamea, mai ales 
prin întreruperea liniilor de aprovizionare ale 
inamicului. Cheia victoriilor militare ale unor mari 
comandanți, începând, spre exemplu, cu Alexandru 
cel Mare și încheind cu Napoleon Bonaparte a 
reprezentat-o și mobilitatea armatelor celor doi, 
generată, în mare parte, de ușurința aprovizionării 
cu alimente. lată de ce, milenii la rând, era vitală 
ocuparea porturilor și transportarea hranei pe apă, 
pentru a asigura o viteză de deplasare mai mare a 
armatelor de pe uscat. Desigur că dezvoltarea 
metodelor de conservare a hranei (începută acum 
puţin peste două secole de Nicolas Appert în Franţa, 
dar patentată în Marea Britanie cam în aceeași 


perioadă ) și apoi dezvoltarea tehnologiei au 
schimbat definitiv această realitate. 

Prezentul ne pune în situaţia de a vedea și 
revedea ecuaţia malthusiană a creșterii populaţiei 
vs. creșterea producţiei de hrană, atât prin prisma 
revoluţiei verzi a îngrășămintelor din agricultură și 
legumicultură, cât și prin cea a efectelor acestora 
asupra mediului înconjurător. În ce măsură vom 
reuși în viitor să găsim echilibrul necesar între cele 
două nevoi: cea de a ne proteja mediul şi cea de a 
ne asigura cele necesare vieții cotidiene depinde 
doar de noi. 

MOTORSPORTUL ARGEȘEAN 


SE CONJUGĂ LA. 


Cred că v-a plictisit acest serial dedicat 
motorsportului argeşean, ce pare a se eterniza. Dar 
şi realizările sportivilor argeșeni au fost atât de 
numeroase, multe chiar mărețe, încât ne-au obligat 
să nu le trecem cu vederea. Să le prezentăm, pentru 
că au adus glorie județului mai mult decât oricare alt 
sport. Însă, oricât de multe au fost isprăvile demne 
de evidenţiat ale acestora, au și ele un sfârșit. Spre 
acest deznodământ ne îndreptăm și noi. În acest 
număr, poate și în viitorul, vom aborda ultimul 
subiect de real interes: cursele de viteză organizate 
în Argeș. La Pitești, sau pe faimoasele trasee 
montane de la Mateiaș și Vidraru. Haideţi să vedem 
cum a fost, ce a fost mai palpitant. Și vă asigur că 
sunt de neuitat. Actorii acestora trăiesc la intensitate 
maximă evenimentul. lar uneori, mai și mor. 


. TRECUT (XVIII) 


ing. Nicolae COSMESCU 


Fapte marcante 

Să începem, dând Cezarului ce-i al Cezarului. 
Adică, să parcurgem câteva secvențe mai 
apetisante din întrecerile de viteză desfășurate 
intra-muros la Pitești. Pentru amatorii de statistică 
pură, etapele contând doar pentru campionatul 
republican au fost în număr de șase, ultima 
consumându-se în 1989. La acestea trebuie să mai 
adăugăm două, hors championnat, ce au avut statul 
de probă specială în cadrul unor raliuri. Tot de 
campionat și acestea, dar la categoria lor. Cea mai 
interesantă a fost, cum altfel decât prima! Ca și în 
dragoste! Cu ea s-a încheiat Raliul României din 
1969, prima competiţie de acest gen care a avut 
statul major în capitala judeţului nostru. Care se 

Desenul traseului primului circuit organizat în Pitești, în iunie 1969. 

preconiza că se va încheia cu un triumf al 
argeșenilor. Din păcate, nu a fost să fie. Raliul, și 
odată cu el campionatul ratat de ai noștri, se încheia 
cu organizarea unei întreceri de viteză în centrul 
oraşului. 

Tumult şi pasiune. Mari amatori ai sportului cu 
motor, piteştenii se înşiră în număr impresionant de- 
a lungul circuitului stradal, având satisfacția de a fi 
martorii unor dispute spectaculoase, dueluri la 
baionetă, uneori chiar fratricide. Senzaţii tari. Plăceri 
explozive. Ritmul cardiac se acorda cu cel al 
motoarelor. Urechile jubilează la fiecare accelerare 
sau frânare violentă. Acestea au fost trăirile 
formidabile ce au mai îndulcit amărăciunea celor 
prezenţi. Cu un start â /a Le Mans al acelor vremuri, 
dat la serii de către patru maşini din faţa Bisericii 
catolice, cea mai memorabilă figură dintre localnici a 
făcut-o lon Răuţă. Aflat într-o formă splendidă, 
acesta l-a urmărit ca o umbră pe faimosul Marin 
Dumitrescu, pilot de mare clasă, care conducea cu 
o extremă abilitate un Fiat 850 Spider, deosebit de 
performant. Pe tot timpul întrecerii, Răuţă a mers ca 
sudat de „nea Marin”. Mai mult nu putea spera. Să 
stai în spatele acestuia, era deja un lucru 
remarcabil! Dar să-l depăşeşti era cu totul altceva! 
Şi aşa, prestaţia sa a fost de mare spectacol, un 
răspuns la manifestările de simpatie şi încurajările 





1969. La modă încă mai erau 
starturile tip Le Mans. 











frenetice ale fanilor piteşteni. Locul trei în 
clasamentul general al cursei de viteză e un rezultat 
mai mult decât entuziasmant. Trăiri intense a oferit 
asistenţei şi alt component al echipei UAP, Gh. 
Morassi, care s-a bătut cu un curaj admirabil la 
volanul unei maşini a cărei roată stânga-spate fula 
îngrozitor, ca urmare a unui contact intim cu o 
bordură. 


% 


Aceeași atmosferă o vom regăsi doi ani mai 
târziu, cu ocazia Raliului Piteștiului. „Circuitul” va fi 
același, dar fapte remarcabile de-a fi semnalate nu 
au mai fost. După care, câţiva ani buni a fost liniște 
pe străzile orașului. Nu s-au mai auzit zgomote virile 
de eșapament, care să trezească pasiuni. N-au mai 
fost văzute mașini cu dungi specifice curselor, care 
le făceau să pară mai sexy în ochii unui public ce 
făcea primii paşi spre motorizare. Abia când echipa 
uzinei de autoturisme a început să aibă un cuvânt 
de spus în întrecerile interne, Piteștiul a revenit în 
calendarul competițional. Și cine avea să domine 
toate aceste întreceri? Uzina, desigur! Altfel, n-am 
nicio îndoială, nu s-ar fi organizat. 

La reluare, circuitul va fi cu totul altul. Pe străzile 
din cartierul Exerciţiu, cu o lungă linie dreaptă, de 
unde se dădea startul, în zona stadionului. Dacă v- 
am spus cine a dominat-o cu autoritate, puteți fi 
siguri că întrecerile nu au avut nimic spectaculos, 

lăsând la o parte aspecte marginale, precum 
scuturarea unui pom de spectatorii agățaţi de el, de 
către un începător. Încheiat doar cu daune la 
mașină. Sau de panica ce i-a cuprins pe cei care au 
văzut venind vertiginos spre ei un concurent care îi 
semnaliza cu farurile fiindcă s-a trezit trădat de frâna 
de serviciu! Nu s-a întâmplat nimic, pentru că cei 
care merg la „bătaie”, adică la victorie, au cu total 
altă „stofă” decât şoferii din trafic. 

Dispute „la baionetă”. Suntem în prima jumătate 
a anilor '80. Pentru a salva de la monotonie o 
întrecere pe care o dominau hegemonic, sportivii de 
la IAP au apelat la regie. Au lăsat să se creadă că 
lupta dintre ei e serioasă, cei trei de la clasa cea mai 
populată schimbându-și tur după tur poziţiile. Acele 
nume, faimoase la momentul acela, devenite 
legende ale motorsportului naţional, se chemau 
lancovici, Nicoară și Zărnescu. Pentru ultimul, 
prezenţa în campionatul de viteză era mai mult 
aleatorie, sporadică, altele fiindu-i priorităţile 
momentului. Cu toate acestea, sezonul său va fi 
marcat de prima victorie în specialitate. Ce s-a 
produs unde-şi doreşte fiecare cel mai mult: la el 


Memorii 


acasă. Adică, la Piteşti. Într-o zi frumoasă, de 
toamnă autentică, „Dan” Zărnescu va arăta 
spectatorilor cupa decernată învingătorului. Şi va fi 
aplaudat puternic de rude, prieteni, colegi şi foarte 
mulţi concitadini. 

Faţă de sezonul precedent, acum evolua într-o 
altă grupă, cea a maşinilor omologate pentru „Cupa 
țărilor socialiste”. Intitulată „1,5” pentru aceasta, şi 
tradusă  „A2” pentru campionatul intern. 
Automobilele ce evoluau aici erau absolut 
impresionante. Aripi gonflate, pneuri late, jenţi de 
aluminiu, gardă la sol infiorător de mică. Lipseau 
barele de protecţie, în schimb aveau un eşapament 
de un diametru mai mult decât generos, ce-şi făcea 
cunoscută existenţa în laterala maşinii. lar sunetul 
scos era înnebunitor. Încânta urechile „melomanilor” 
curselor. Deosebit de grav la turaţii joase, dar cu 
sonorități wagneriene când pedala de acceleraţie 
atingea podeaua. Aceste maşini creau o impresie 
puternică, ce nu putea fi uitată odată văzute. Prin 
forţa pe care o degaja, o Dacia astfel preparată flata 





Aşa arăta o mașină de grupa A2. 

ochiul. Cu o asemenea montură, Zărnescu are în 
sfârşit obiectul cu care să se poată lupta cu idolul 
începuturilor sale. Acelaşi Ştefan lancovici, ca 
pentru mulţi alţii. Practic, lupta la această grupă se 
dădea între Nicoară şi lancovici, dar uneori era 
arbitrată de Zărnescu. Dacă primul „îi scăpa” mai 
întotdeauna, indiferent de zelul pe care-l depunea, 
nu acelaşi lucru putea face şi lancovici. Motiv 
perntru care nu o dată lumea a asistat la întreceri 
spectaculoase. Lupte ce par a fi la baionetă, între 
„Dan” şi bucureşteanul de la IAP. 

Deseori, pe circuite, se asista la dispute între ei 
ce tăia respiraţia. Cu repetate schimbări de poziţii, 
ce uneori frizau existenţa unei posibile regii. 
Apogeul este atins la Piteşti, desigur! Unde cei doi 
sunt bară la bară tot timpul, cu schimbarea prin 
rotaţie a liderului. Schimbările de poziţii, cât şi 
distanţa infimă dintre maşini erau de o rigurozitate 
matematică, încât un ochi format nu putea să nu-i 
suspecteze de un gentleman agreement, ca să 
folosesc un termen mai dulce. Aşa, pentru 
satisfacția localnicilor la final de sezon. Înţelegând 
perfect ce se petrece pe circuit, exasperat de ce 
vedeam, aranjament în toată regula, fără măcar o 
„perdea”, chiar și transparentă!, am plecat. N-am 
mai așteptat finalul. „Da, a fost şi puţină regie”, a 
consimţit să recunoască peste vreme Zărnescu. Dar 
tocmai aceasta a salvat spectacolul de la o 
plictisitoare procesiune. Dacă la final principalii 
animatori au fost despărțiți de numai 0,2 sec.!!, al 


treilea în cursă, un pilot de la INMT, cu o maşină 
super-puternică, a venit la peste un minut de 
aceștia! Care s-au plictisit aşteptându-l pe podium. 

„L-au lucrat”! Totuşi, punctul de cotitură ce a 
făcut ca duelurile dintre cei mari piloţi, lancovic şi 
Nicoară, să nu mai aibă rezonanţă decât în cursa 
respectivă, şi exclusiv spre flatarea ochilor care-i 
priveau, a avut loc la Piteşti, la finalul campionatului 
din '84. Un episod faimos, cu o excepţională regie în 
favoarea piteșteanului de la echipa IAP. Perdant 
fiind un al membru al grupării. Același lancovici! De 
ce au ţinut să tranşeze astfel lucrurile, e o altă 
poveste. Până atunci, de când era în clasă cu 
lancovici, Nicoară nu reuşise să devină campion la 
circuit. Dar în acel sezon perspectivele erau 
încurajatoare. Teoretic, era posibil. Trebuia să 
câştige cursa, iar „Fane“ lancovici să se claseze cel 
mult pe locul trei. Dacă prima condiţie era relativ 
uşor de îndeplinit, mai ales că ţinea exclusiv de el, 
cea de-a doua nu-i era la îndemână. Bucureşteanul 
nu prea avea „naşi“. Aşa încât, era necesară 
alcătuirea unei coaliţii care să-l ajute. Să se 
intercaleze între el şi lancovici. 

Rezolvarea a fost simplă dar și stupefiantă, prin... 
nesportivitatea conducerii echipei. Care l-a introdus 
în joc pe... Grigoraş, cu a sa teribilă maşină de 
grupa A2! Deși nu acolo era locul său! Ci în altă 





Startul cursei cu „lucrarea”. 
In dreapta, Grigoraș, în mijloc, Nicoară. 

grupă, valoric superioară! Dar fără amestecul lui 
unde nu avea ce căuta, nu ieșea scenariul gândit. 
Interesant este că pe timpul sejurului la Piteşti, 
lancovici a fost cazat la socrii lui Nicoară! Aceştia, 
seara, la masă, i-au zis: „dacă Victor bate mâine, va 
fi campion“. La care „Fane“, atât de sigur era, încât 
a consimţit laconic, dar politicos, „vom vedea“. N- 
avea de unde să știe ce-i „copsese“ propria echipă!! 
În cursă, n-au fost prea multe de văzut. Cu un 
Grigoraș plecat ca o fuzee, cu un Nicoară pornit pe 
urmele acestuia, şi cu o maşină care, ciudat!, nu era 
în cea mai bună formă, lancovici a făcut tot ce a 
putut pentru a limita dezastrul. Dar a pierdut 
campionatul. Înainte de a trece linia de sosire, 
Grigoraş a redus drastic alura, permițându-i lui 
Nicoară să „scape“ în învingător. Şi, prin consecinţă, 
să devină campion. 

Abia două săptămâni mai târziu, când s-au 
revăzut, lancovici le-a reproşat că „l-au lucrat“. După 
care, cât timp cei doi duelişti au concurat în aceeaşi 
grupă, şi au fost ani buni, titlurile au avut o singură 
destinaţie: piteșteanul Victor Nicoară. Pentru el, de 
la început un lucru a fost clar ca un cer senin: „să-l 
baţi pe lancovici era poarta deschisă spre elită“. 
1989 a fost anul ultimul circuit de viteză disputat pe 
străzile Piteștiului. Circuitul era altul față de 





Memorii 


precedentele. Se pleca de pe Bulevard, se urca pe 
Craiovei până la capătul ei, pe sensul invers; 
dreapta pe Exerciţiu, și din nou Craiovei. Tot pe 
contrasens. Parcul de aşteptare era unde e acum 
parcarea de la Finanţe. Era foarte rapid, datorită 
celor trei linii cvasidrepte, extrem de lungi. 

De data aceasta n-a mai fost nicio regie. 
Dominatori au fost tot piloţii uzinei. La care s-a 
adăugat și ralistul Balint. Un virtuoz al specialității 
lui. La clasa la care concura, pe Grigoraș nu-l 
ameninţa nimeni. Era practic singur pe planeta sa. 
Bătălii între colegi ar fi un termen exgerat. Fiindcă la 
categoria lor, Preoteasa l-a învins detașat, fără drept 
de apel, pe un Nicoară surprinzător de apatic. Cel 
care a mai salvat spectacolul, altfel anost, fără 
dispute strânse, a fost Balint. Care, cu o maşină de 
raliu, total neadecvată curselor de viteză pură, în 
urma unei manevre uluitoare, de care doar el era 
capabil, l-a privat pe Necula în ultimul viraj al 
întrecerii de locul secund în întrecerea celor mari. 
„..lar în decembrie, știm de acum că a fost ce a fost. 
lar după, n-a mai fost nimic. Campionatul de viteză 
pe circuit a dispărut definitiv. 





1989. O mașină a echipei IATSA Pitești, 
cu „Dixon” Moldovan la comenzi. 

Biserica catolică "Sfinţii Petru și Pavel”, monument istoric, 1895-1896, construită de comunitatea 
catolică după planurile arhitectului Lapierre, pe locul unei capele din 1864. 

